Kolumne: Tehnologija Vučićeve vladavine\nKada je došao na vlast, dobio je priliku da opsesiju za neograničenom moći i što više novca pretvori u košmar građana Srbije. Ispravno je procenio da će mu Zapad, ukoliko na početku pokaže da je spreman da prizna Kosovo, dugo, predugo tolerisati urušavanje demokratije, slobode medija i elementarnih evropskih vrednosti\nPiše: Nebojša Zelenović, predsednik ''Zajedno za Srbiju'' i predsedavajući Saveza za Srbiju\nPočetkom 1991. u SFRJ, Slovenija i Hrvatska proglašavaju nezavisnost. Prema granicama nacrtanim posle Drugog svetskog rata, u komunističkoj Jugoslaviji veliki broj Srba ne živi u Srbiji, pa Slobodan Milošević lansira parolu „Svi Srbi u jednoj državi“- ispostavilo se kasnije da je jedini cilj takve politike bio očuvanje gole vlasti. Počinju oružani sukobi, prvo u Sloveniji, a zatim surovi ratovi u Hrvatskoj i BiH.\nBeograd. Glavni grad Jugoslavije i Srbije. Sedeljka u stanu u centru grada. Poznata novinarka, antirežimski i demokratski nastrojena, ulazi u debatu sa jednim izrazito visokim studentom prava za koga niko ne zna ni ko je, ni otkuda se tu pojavio. On zastupa ultradesničarske stavove, koje u to vreme promoviše Vojislav Šešelj, vođa ekstremne SRS, koja će tokom čitavih ratnih 90-ih biti snažna potpora Miloševiću u svim njegovim pohodima. Iako kao iskusan novinar prepoznaje da on apsolutno ne veruje u ono što govori, mladić to tako elokventno radi da je novinarka zapanjena. Nekoliko dana kasnije ona u Skupštini sreće Šešelja i kaže mu - upoznala sam jednog studenta koji zastupa tvoje sumanute stavove bolje od tebe, a iskreno me je uplašio jer je ostavio neodoljiv utisak da bi sa istim žarom pričao i bilo šta dugo, odnosno da ni u šta ne veruje. „Takav mi treba“, reče joj Šešelj!\nTog trenutka počinje politička karijera Aleksandra Vučića, koji je narednih 15 godina bio desna ruka Šešelju. Od tog dana do danas on se bavi politikom i borbom protiv političkih neistomišljenika sa tolikom strašću i ambicijom koja je odmah prešla granicu racionalnog, i to uvek samo sa jednim ciljem - vlast po svaku cenu.\nVojislav Šešelj, osuđeni ratni zločinac, nekada politički idol i politički otac, a danas potčinjeni saradnik Aleksandra Vučića je doktor prava koji je fakultet završio za dve godine, a doktorirao na temu Politička suština militarizma i fašizma. Veoma brzo, uz svesrdnu pomoć Miloševića, uspeva da napravi stranku broj dva u Srbiji, koja će Miloševiću služiti za plašenje i Evrope i demokratski orijentisanog građanstva u Srbiji po principu - ako ne želite mene, dobićete radikale.\nU takvom okruženju politički raste Vučić, koji godinama bespogovorno sluša svog velikog vođu. Od njega uči manipulativne propagandne metode, način vođenja stranke kao i agresivno sukobljavanje sa svim političkim neistomišljenicima. Otpočetka se isticao po agresivnosti većoj i od Šešelja, pa je takvim angažmanom zaslužio mesto ministra informisanja u Miloševićevoj ratnoj vladi. Bio je šef ratne propagande, upamćen po zatvaranju velikog broja nezavisnih medija i drakonskim kaznama uvedenim preko njegovog skandaloznog Zakona o informisanju. Ove epizode će se čak i Vučić nakratko postideti, barem deklarativno, u periodu kada se politički „preobratio“ i postao neiskreni zagovornik evropskih vrednosti. Ministar informisanja je bio i za vreme NATO bombardovanja 1999, kada je zagovarajući politiku totalnog sukoba sa NATO rešio stambeno pitanje dobivši od Vlade Srbije gotovo besplatno stan od skoro 120 kvadrata u najmodernijem i najskupljem beogradskom kvartu, dok su njegovi vršnjaci ginuli na Kosovu.\nNakon demokratskih promena 2000. i odlaska Miloševića u Hag, Vučić prelazi u opoziciju, gde će ostati narednih 12 godina. Aktivno se bavio ekstremističkom politikom i vredno se pripremao za trenutak kada će preuzeti vlast i primeniti sve što je naučio. U tom periodu ostaje upečatljiv njegov, činilo se tada, iskreni plač na sahrani Slobodana Miloševića dok je čitao pismo Šešelja iz Haga, ali i skandalozno skidanje table sa imenom ulice ubijenog prvog demokratskog premijera dr Zorana Đinđića.\nŽelja za vlašću, moći i novcem naterali su Vučića da se 2008. javno odrekne Šešelja i deklarativno promeni politiku za 180 stepeni. Formalno napušta ultradesničarsku ideologiju, shvatajući da sa njom nikada neće preuzeti vlast. Nekadašnji Šešeljev neuspešni kandidat za četničkog vojvodu postaje lažni demokrata i evropejac, a formulu za dolazak na vlast definitivno je uobličio kada se međunarodnoj zajednici zakleo da će prihvatiti nezavisnost Kosova, na isti način kao što se pred Šešeljem u ratno vreme zaklinjao „da treba ubiti sto Muslimana za svakog ubijenog Srbina“.\nKada je došao na vlast, dobio je priliku da svoju opsesiju za neograničenom moći i što više novca pretvori u košmar građana Srbije. Procenio je, nažalost ispravno, da ukoliko na početku vladanja pokaže Zapadu da je spreman da prizna Kosovo, da će Zapad biti spreman da mu dugo, predugo vremena toleriše urušavanje demokratije, slobode medija i elementarnih evropskih vrednosti.\nPotpisao je Briselski sporazum i dobio čitave godine na poklon, godine u kojima je poništeno sve što je urađeno na demokratizaciji Srbije posle sloma Miloševićevog režima.Tada je u punoj meri došao do izražaja njegov „mentalni sklop“ – beskrajna poniznost prema većem i snažnijem, u ovom slučaju prema međunarodnoj zajednici, a sa druge strane agresija prema nezaštićenom i nemoćnijem, a to su svi protivnici njegove lične vlasti.\nOdmah po potpisivanju Briselskog sporazuma kreće u proces stavljanja svih ključnih medija pod svoju direktnu kontrolu. Blickrigom sprovodi gotovo potpunu medijsku cenzuru, tako da običan svet ne može da čuje drugu stranu, niti bilo kakvu kritiku vlasti. Osnovna poluga medijskog mraka je Pink, najgledanija komercijalna televizija u zemlji. Njen vlasnik je kontroverzni Željko Mitrović, sluga bračnog para Milošević, čiji je sin, uz pomoć Vučićeve vlasti, izbegao zatvor kad je usmrtio kolima devojku na pešačkom prelazu. Raskalašan život i nekoliko krupnih pogrešnih poslovnih poteza doveli su Mitrovića u tolike dugove da je jedini način da ne bankrotira bio da postane sluga - novog gospodara.\nDruga poluga je žuta štampa, koju je istovremeno, različitim mehanizmima stavio pod potpunu kontrolu – ucenama, pretnjama policijom, finansijskim iznurivanjem, a na kraju ih je sve čak i formalno kupio, jer nije hteo da rizikuje da se jednog dana okrenu protiv njega. Od tog trenutka žuta štampa fabrikuje svakodnevno izmišljene afere usmerene protiv njegovih političkih protivnika, spinuje događaje, izmišlja državne udare, gotovo svakodnevno najavljuje bezrezervnu podršku Vladimira Putina Vučiću lično u borbi za Kosovo, pa povremeno i podršku Donalda Trampa i divljenje celog sveta u njegovoj „mesijanskoj ulozi spasavanja Srbije“.\nIstovremeno vrši kontinuirani pritisak na preostale medije koji mu nisu u potpunosti naklonjeni, zahtevom da se ukidaju emisije i sklanjaju novinari koji imaju uticaj u javnosti, a koji su čak i blago kritički prema njemu nastrojeni. Slobodni mediji se guše tako što nijedna državna firma u njima ne sme da se reklamira, a privatne firme su pod pritiskom finansijske policije ukoliko se osmele da plate neki oglas u tim medijima. Javno se šikaniraju novinari koji smeju da kažu ili napišu bilo šta što nije po njegovoj volji.\nŠešelj, koji je u međuvremenu postao Vučićev nezvanični saradnik, u maju 2018, u retkim trenucima iskrenosti izjavio je da je „Vučić pročitao sve što postoji na temu propagande i manipulacije javnim mnjenjem“. I to disciplinovano primenjuje.\nSvima iz vlasti i bliskima vlasti strogo je zabranjeno gostovanje u preostalim nerežimskim medijima, ali i učestvovanje predstavnika vlasti u bilo kakvim debatama i u TV duelima sa bilo kime ko je kritički nastrojen. Zabranjeno je iznošenje u javnost bilo kakvih neslaganja ili javna polemika između ministara o bilo kom pitanju, a uloga samih ministara u javnosti i u realnom životu svedena je na nivo tehničkog osoblja koje sprovodi sve njegove naloge. Predsednica Vlade Ana Brnabić je predmet podsmeha, niko je ne pominje čak ni u kafanskim političkim prepričavanjima kada se sve izgovara šaptanjem direktno na uho zbog neskrivenog straha od Vučićevog prisluškivanja.\nKreiranje nerealnog „pozitivnog očekivanja“ kod osiromašenih građana je svakodnevno. Konstantno se fabrikuju egzaktna obećanja - biće prosečna plata HHH dinara ili evra tad i tad, biće ta i ta strana investicija, biće tad i tad završen HHH projekat... U 99 odsto slučajeva to se ne obistini, ali se zatrpava novim obećanjima, a niko ne sme ili nema gde da pita zašto ono što je već obećano nije i ostvareno. Sa istim žarom, kao kada je u Miloševićevo vreme obećavao hleb za tri dinara, danas na neverovatan način obećava proizvodnju letećih automobila ili obavezno učenje kineskog jezika u osnovnim školama.\nPored opozicionih političara, medijski se linčuje svaki intelektualac ili bilo koja javna ličnost, sportista koji se usudi da se kritički osvrne na vlast. Mehanizam je doveden do savršenstva – Vučić lično definiše metu, a onda kreće lavina najstrašnijih laži preko Pinka i žute štampe. Niko nije pošteđen, a u jednom trenutku meta je bio čak i Novak Đoković, kada je izjavio nešto što mu se nije dopalo.\nStranačko zapošljavanje i stvaranje botovske armije je verovatno jedinstven slučaj u svetu. Svako zaposlenje u republičkim i lokalnim organima vlasti, u svim državnim i paradržavnim preduzećima iz cele zemlje odobrava se u jednoj jedinoj (stranačkoj) kancelariji u Beogradu. Surovost ide dotle da se više stotina hiljada ovih ljudi godinama drži u statusu zaposlenih na određeno vreme i onda se ucenjuju produžetkom ugovora i to ponovo na određeno – s tim što imaju radnu obavezu da idu na Vučićeve skupove, da prikupljaju sigurne „kapilarne“ glasove, da pišu pozitivne komentare o vođi na internet-portalima i društvenim mrežama, da blate opoziciju i svakog kritičara vlasti. Ovi ljudi nemaju izbora, jer nemaju od čega da žive.\nLažna borba protiv korupcije je jedna od osnovnih poluga njegove moći. Kada je došao na vlast, ta marketinška borba se svela na hapšenje Miroslava Miškovića kao najbogatijeg čoveka u Srbiji, što mu je donelo rast popularnosti . Taj čovek niti je pravosnažno osuđen, niti je bilo ko nakon sudske presude završio u zatvoru zbog ozbiljne korupcije. S vremena na vreme, sprovede marketinški dirigovanu akciju borbe protiv kriminala i korupcije, pohapsi neke ljude bez dokaza, oni na kraju budu pušteni, ali on dobije ono što je hteo - stvaranje lažne slike o pravdi i pravičnosti, dok se njegovo lično i stranačko okruženje nelegalno bogati kao niko u novijoj istoriji. Mnogo više nego u vreme Miloševića.\nNovu ekonomsku elitu, kao podršku ličnoj vlasti, Vučić ostvaruje delovanjem u dva pravca - prvi je prisilna kupoprodaja uspešnih malih i srednjih preduzeća, gde se vlasnici primoravaju da ih prodaju ljudima iz Vučićevog okruženja, a drugi pravac su poslovi sa državom, pri čemu je apsolutno nemoguće da i najmanji posao dobije bilo ko ko nije deo režima, odnosno blizak režimu.\nVučić upravlja sopstvenom strankom tako da je apsolutno bilo kakva kritička reč najstrože zabranjena, bespogovorno se sluša vođa i sprovodi njegova volja, koja se iskazuje u agresivnoj komunikaciji, pretnjama i vređanju čak i najbližih saradnika. Cilj je zaplašiti sve i svakoga, a i najmanja neposlušnost se kažnjava, uključujući i policijsko-sudske progone i medijsko linčovanje. Zastrašujuće deluju televizijski snimci sa sednica stranačkih organa, kada funkcioneri po 15 ili 20 minuta moraju da aplaudiraju velikom vođi. Toga smo se nagledali u svetskoj istoriji i dobro znamo čemu je to vodilo.\nUnutar SNS-a postoje regionalni stranački koordinatori koji su paralelna vlast i upravljaju svim strukturama izvršne vlasti u svakom regionu u zemlji, a odgovorni su samo i isključivo vođi. Njima su odgovorni i predsednici opština, i lokalne sudije, i tužioci, i direktori javnih preduzeća, oni određuju koje firme će dobijati poslove na lokalu, oni određuju ko će kupiti lokalne medije, oni zastrašuju opozicione lokalne aktiviste...\nPri stranci postoje i posebne kriminalne grupe koje služe kako za gvozdenu disciplinu unutar stranke, tako i za plašenje običnog naroda, posebno po opštinama u unutrašnjosti. Njihov pojavni oblik je isti kao tokom rata devedesetih - obrijane glave na nabildovanim telima, džipovi, trgovina drogom, bejzbol palice i oružje. Vučić u potpunosti upravlja i desničarskim i navijačkim grupama, koje su njegova dodatna ulična snaga za zastrašivanje građana. Kao nekadašnji pripadnik najjače navijačke organizacije u zemlji, svestan je da skandiranje protiv predsednika na stadionima u Srbiji može lako da postane inicijalna kapisla eksplozije opšteg nezadovoljstva u zemlji. Zato je legitimizovao navijačke polukriminogene organizacije, dajući im građevinske poslove, štiteći ih od procesuiranja njihovih krivičnih dela. Sve to radi samo da mu ne bi pravili probleme kakve su imali njegovi prethodnici - zauzvrat su tribine na stadionima mirne u odnosu na vlast, a gej parade, koje su nekada te grupe sprečavale, danas se održavaju bez ikakvih problema, jer vođa od toga ima koristi u međunarodnim odnosima.\nVučić nema nikakvu politiku, ne poštuje nikakve vrednosti, bilo koga ili bilo šta - njegov jedini cilj je lična i neograničena vlast, a za ostvarenje tog cilja ne postoje zabranjena sredstva. On dnevno menja stavove, svesno laže, manipuliše, unižava institucije i privatne živote hiljada ljudi. Njegova jedina politika su svakodnevna istraživanja javnog mnjenja i fokus grupe kao sredstvo za manipulaciju javnošću - kada mu istraživanja pokažu da treba davati lažna obećanja on to radi; kada mu sugerišu da treba dati izjavu protiv Amerike ili Evropske unije on za to angažuje saradnike i tabloide; kada mu se učini produktivnim stvaranje slike o prijateljstvu sa Rusijom on angažuje sve resurse da se veliča Putin; kada se suoči sa rastom rejtinga opozicije on ih naziva fašistima i izdajnicima; kada istraživanja pokažu da se profiliše pojedinac koji bi ga pobedio na fer izborima on organizuje višemesečni medijski linč tog pojedinca; kada fokus grupe pokažu narastanje nezadovoljstva građana zbog korupcije, on organizuje fingirana hapšenja…


RTCG - Radio Televizija Crne Gore - Nacionalni javni servis :: Fudbal :: Pokrenut disciplinski postupak protiv Atletiko Madrida\nZBOG RASIZMA 17. 05. 2018. 22:16 >> 22:07 0\nDisciplinska komisija Evropske fudbalske unije (Uefa) pokrenula je danas postupak protiv Atletiko Madrida, čiji su navijači optuženi za rasističko ponašanje na finalnoj utakmici protiv Olimpika iz Marseja.\nOni su na sinoćnoj finalnoj utakmici istakli rasistički transparent i koristili pirotehniku, a odluka o kazni biće saopštena 31. maja.\nAtletiko je u sinoćnjem finalu sa 3:0 pobijedio Marsej.\nUefa je takođe pokrenula postupak i protiv Olimpika, čiji su navijači pričinili materijalnu štetu na stadionu svog ligaškog rivala - Liona, a suočavaju se i s kaznom zbog toga što su igrači kasnili na početak drugog poluvremena.\nAtletiko Madrid UEFA\nUEFA o Zvezdi i PSŽ tek u januaru\nPolitičke tenzije diriguju žrijeb za Evropsko prvenstvo


Watson Analytics – IBM cloud rešenje za analizu i vizuelizaciju podataka – DignetSoftware\nWatson Analytics nudi inteligentnu automatizaciju, otkrivanje skrivenih uzoraka, integrisano društveno poslovanje, izradu izveštaja i dashboarda. User-friendly korisnički interfejs omogućava korisniku da brzo započne s korištenjem rešenja. Otkrijte nove uvide, predvidite ishode, vizualizujte rezultate – učinite sve to bez pomoći IT stručnjaka. Watson Analytics vas vodi kroz vaše podatke i orktiva skrivene uzorke, ali i preporučuje pravu vizualizaciju koja može pomoći pri donošenju odluke. Watson Analytics vam predlaže šta bi trebao biti vaš sledeći potez i šta bi trebali preduzeti.\nAko radite u marketingu, Watson Analytics vam može pomoći da otkrijete najprofitabilnije korisnike i predvidite kako će korisnici odgovoriti na kampanju. U prodaji, može predvideti koji poslovi imaju najveću šansu za gubitak ili kako alocirati resurse za efikasnije performanse. U odelenju za ljudske resurse, Watson Analytics pomaže u otkrivanju faktora koji utiču na odliv zaposlenih te kako zadržati dobre zaposlenike. Predlaže koje mere se trebaju preduzeti za predviđanje rizika. Za finansije, može pomoći u analiziranju ko će od kupaca najverovatnije platiti ili neće platiti i zašto.\nWatson Analytics uklanja kompleksnost i pruža korisne alate koji olakšavaju upotrebu podataka kako bi pronašli odgovore i uvide. S automatizovanom pripremom podataka, automatizovanom inteligencijom, prediktivnom analizom i kognitivnim sposobnostima, Watson Analytics može otkriti šta je najvažnije za vaše poslovanje.\nBrzo otkrijte uzorke, obrasce i značenje u vašim podacima\nKorištenjem automatizovane prediktivne analitike i prirodnog jezika možete komunicirati s podacima kako bi dobili odgovore koje razumete\nKreirajte interaktivne ploče i vizualizovane izveštaje\nUpotrebiti vlastite reči za otkrivanje podataka\nOtkriti šta utiče na vaše poslovanje\nAnalizirati verodostojne podatke\nGlavne karakteristike Watson Analyticsa:


25. novembar 2013. Učesnici javnog slušanja\nOdržano javno slušanje na temu: Integracioni procesi na evroazijskom prostoru i perspektive za saradnju sa Srbijom\nJavno slušanje u organizaciji Odbora za spoljne poslove, na temu: Integracioni procesi na evroazijskom prostoru i perspektive za saradnju sa Srbijom, održano je danas u Domu Narodne skupštine.\nPredsednik Odbora za spoljne poslove Miloš Aligrudić je, otvarajući javno slušanje, istakao da integracioni procesi i mogućnosti ekonomske saradnje Srbije sa državama na evroazijskom prostoru otvaraju nove perspektive za ekonomski razvoj Srbije. Aligrudić je naglasio i da evroazijske integracije nisu politički projekat, već se zasnivaju na ekonomskom pragmatizmu.\nPotpredsednik Narodne skupštine i predsednik Poslaničke grupe prijateljstva sa Rusijom dr Nenad Popović je u svom uvodnom obrađanju naglasio da su Srbiji potrebne spoljnopolitičke alternative i spoljnotrgovinska diverzifikacija. Ukazao je na sve veći značaj i uticaj evroazijskih integracija i na veliki ekonomski potencijal saradnje Srbije sa tim regionom.\nUčesnicima javnog slušanja obratili su se i ambasador Rusije u Srbiji Nj.E. Aleksandar Čepurin i ambasador Belorusije u Srbiji Nj.E. Vladimir Čušev, ističući da je smisao evroazijskih integracija da se ujedine privrede i industrije zemalja na evroazijskom prostoru, uz ravnopravnost i pravednu konkurenciju. Istakli su da Carinska ekonomska unija Belorusije, Kazahstana i Rusije postoji od 2010. godine, da je zajednički ekonomski prostor na snazi od 2012. godine, a da je predviđeno da od 2015. godine zaživi Evroazijski ekonomski savez, kao i njegovo proširivanje i saradnja sa drugim zemljama.\nDirektor Departmana za razvoj integracija Evroazijske ekonomske komisije Viktor Spaski i načelnik Odeljenja za međunarodnu saradnju Evroazijske ekonomske komisije Anton Azarov govorili su o dinamici i prvim rezultatima i efektima evroazijskih integracija.\nJavnom slušanju prisustvovali su narodni poslanici, predstavnici diplomatskog kora, državnih institucija, instituta i nevladinih organizacija, koji su nakon izlaganja panelista učestvovali u raspravi o mogućnostima i perspektivama integracionih procesa na evroazijskom prostoru.\nZaključujući javno slušanje, predsednik Odbora za spoljne poslove Miloš Aligrudić je istakao da ono ima veliki značaj, jer su time otvoreni razgovori o mogućnostima, značaju i posledicama evroazijskih integracija, koje mogu biti od velikog ekonomskog značaja za Srbiju.\nPonedeljak, 25. novembar 2013. | javno slušanje: Integracioni procesi na evroazijskom prostoru i perspektive saradnje sa Srbijom 25.11.2013.


Andrea Pirlo ipak napušta Juventus, odlazi u New York City FC\nYou are at:Home»Sport»Nogomet»Andrea Pirlo ipak napušta Juventus, odlazi u New York City FC\nBy Administrator on\t 6. Juli 2015. Nogomet, Sport\nDanas je transfer i ozvaničen, a Pirlo je poslije četiri godine napustio Juventus i u smiraj karijere prvi put se odselio van svoje zemlje. Prije giganta iz Torina, bio je igrač Milana (2001-2011), Intera (1998-2001) i Brescia-e (1995-1998).\nNažalost, ipak je došlo vrijeme za Pirlov emotivni rastanak sa “Starom damom” i oproštaj od igranja fudbala na najvišem nivou. U crno-bijelom dresu, minule sezone i četvrti put uzastopno osvojio je titulu, ali i nastupio u finalu Lige šampiona.\nNavijačima Juventusa, kao i čitavoj organizaciji i svojim fanovima obratio se putem svog Twitter profila i izrazio veliko hvala klubu, predsjedniku, saigračima i navijačima i svima koji su ga podržavali četiri godine.\nOn se seli u USA gdje će igrati za New York City fudbalski klub zajedno sa Frank Lampardom i David Villom.\nPrevious ArticleEmir Spahić potpisao za novi klub\nNext Article Amerikanke osvojile titulu prvakinja Svjetskog fudbalskog prvenstva za žene


Ušteda: 6.097,99 RSD\nNike M NSW PE Hoodie FZ Winter je muška dukserica sa kapuljačom koja kombinuje lagano punjeni sintetički materijal na leđima sa toplom pletenom takninom.\nVeoma je topla i modernog je dizajna.\nDukserica prati liniju tela, a blago rastegljivi materijal omogućava Vam slobodu pokreta i neophodnu udobnost.\nRasjferšlus celom dužinom omogućava lako skidanje kada ste slojevito obučeni.\nDva bočna džepa odlično su mesto za sve neophodne sitnice koje morate imati kraj sebe.


Predsedavajući BBG-a zloupotrebio položaj\nU kratkom dokumentu objavljenom u utorak, istražitelji Državnog sekretarijata su objavili da je Kenet Tomlinson, predsedavajući BBG-a (Brodcasting Board of Governers), nadzornog tela američke vlade za radio-televizijske programe namenjene inostranstvu – među kojima je i Glas Amerike, zloupotrebio službeni položaj.\nU izveštaju se navodi da je Tomlinson, koji je na taj položaj postavljen po političkoj osnovi, koristio državnu kancelariju za svoje privatne poslove, kao i da je nepropisno zaposlio jednog prijatelja, prema ugovoru vrednom 250 hiljada dolara.\nDalje se ukazuje da nema osnova za krivično gonjenje, ali se dodaje da će biti pokrenuta građanska parnica u vezi sa tim ugovorom. Kenet Tomlinson je, u pismenoj formi, saopštio da veruje da je cela istraga politički motivisana, usled partijskih podela unutar BBG-a.\nOn je istovremeno ukazao da je ponosan zbog svega što je postigao u interesu američkih radio-televizijskih programa za inostranstvo. Inače, predsednik Buš je Senatu uputio Tomlinsonovu ponovnu nominaciju za položaj predsednika BBG-a.\nMeđutim, 3 člana kongresa iz redova Demokratske stranke, koji su i zahtevali istragu, uputili su predsedniku pismo u kome zahtevaju da Tomlinson bude uklonjen sa položaja predsedavajućeg BBG-a.\nInače, Tomlinson je prošle godine podneo ostavku na položaj u Korporaciji za javne radio-televizijske programe, pošto je u drugoj istrazi utvrđeno da se tokom tog madata ogrešio o propise na osnovu kojih su javni programi zaštićeni od političkih uticaja.


Gorenje BM1600WG mini pekara cena, cene Srbija, prodaja Beograd Novi Sad Niš\nGorenje BM1600WG mini pekara cene\nprva 850... specifikacija\ncena od 12.489,00 do 14.990,00 din | prodavnica (14)\nEPonuda nije internet prodavnica već Vam omogućava da brzo i lako nađete Gorenje BM1600WG mini pekara po najjeftinijoj ceni. Naš cilj je da kupci budu što bolje informisani o ponudi Gorenje mini pekara BM1600WG na tržištu Srbije. Vrlo lako nalazite željeni proizvod za kategoriju Mini pekare cene, ne morate da lutate od sajta do sajta za Gorenje Mini pekare, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Gorenje BM1600WG mini pekara sa PRODAVCEM. EPonuda ne može da garantuje potpunu tačnost specifikacije i slika za Gorenje BM1600WG mini pekara. Pre kupovine, podatke za Gorenje mini pekara BM1600WG proverite na sajtu PROIZVOĐAČA.


Dvadeset zdravstvenih radnika upućuje se na obuku za uzimanje briseva – GM Press\nDvadeset zdravstvenih radnika upućuje se na obuku za uzimanje briseva\nRedakcija 28 marta, 2020\t0 Komentara\nMinistarstvu zdravlja juče je, u skladu sa odlukom o masovnom testiranju građana na COVID 19, dostavljen spisak od 20 zdravstvenih radnika koji će ići na obuku za uzimanje briseva.\n„Dvadeset lica koja će biti poslata na obuku za uzimanje briseva iz nosa i ždrela, kako bi se povećao obim izrade testova, kako zdravstvenih radnika, tako i lica sa sumnjom na COVID 19“ – rekao je Aleksandar Čivović, direktor Doma Zdravlja u Gornjem Milanovcu.\nOn je dodao da još uvek nema informaciju da li će ta lica biti obučena isključivo za rad na nivou lokalne samouprave ili će biti povučeni na teren gde to situacija bude zahtevala.\nInstalacija rendgen aparta koji je opredeljen za dijagnostikovanje slučajeva potencijalno obolelih od korona virusa je u toku i trebalo bi da bude završena do kraja današnjeg dana.\n„Ekipe koje su izašle na teren konstatovale su da u prostoru prijemne ambulante nemamo uslova da ovaj aparat bezbedno smestimo, tako da će aparat biti instaliran na grudnom oboljenju Opšte bolnice koji je inače opredeljen za smeštaj obolelih od korona virusa“ – rekao je Čivović.\nOn je još jednom apelovao na sve građane da se pridržavaju mera koje je preduzela Vlada Republike Srbije i da, što je najvažnije, smanje socijalne kontakte jer se u naredne dve nedelje očekuje nagli skok obolelih.\nInače, u toku jučerašnjeg dana15 lica sa povišenom temperaturom, na ulazu u ustanovu Doma zdravlja u Tihomira Matijevića i Vojvode Milana, upućeno je na prijemnu ambulantu koja je juče obavila pregled za 22 lica.\nOd „Žena Milanovca“ za pripadnike MUP-a


Grci odlučni: Ne priznajemo nezavisnost Kosova | Luftika\nGrci odlučni: Ne priznajemo nezavisnost Kosova\nOn je tako pokomentarisao očekivanja analitičara spoljne politike Dejvid Filipsa i Danijela Servera da će Grčka promeniti stav i verovatno priznati Kosovo, prenosi Tanjug.\n„U principu ne komentarišemo mišljenja analitičara, Grčki stav o nepriznavanju Kosova je dobro poznat i ostaje nepromenjen“, navodi se u pisanom odgovoru Djakofotakis koji jeTanjugu prosledila njegova pres služba.\n“Grčka će vrlo verovatno priznati Kosovo. Zid koji je stvoren time što pet zemalja nije priznalo Kosovo uskoro će početi da se ruši, kada Grčka ili neka druga zemlja odluči da prizna Kosovo”, rekao je Filips.\noznakebeograd pristina drzava kosovo grčka kosovo nezavisnost kosova


Novo poniženje Himkija, Baskonija iskoristila nekompletnost Olimpijakosa\nPosle Efesa i Alba ubedljiva protiv tima iz Podmoskovlja\nU derbiju začelja Evrolige Alba je bila ubedljiva protiv Himkija koji je, posle debakla na gostovanju Efesu (105:77), pretrpeo još jedno poniženje - 100:80.\nKao na treningu su odigrali domaći, a pednjačili su Nils Gifa sa 22, Luk Sikma sa 20 i Ben Lemers sa 18 poena. Maodo Lo je dodao 11, a Luis Olinde i Simone Fontekja po 10, dok je Pejton Siva 6 poena obogatio >> Pročitaj celu vest na sajtu MozzartSport.com << sa 10 asistencija.\nAleksej Šved je imao dabl-dabl učinak od 11 poena i 10 asistencija, ali uz očajan šut iz igre (7-1 za dva, 8-2 za tri), dok je jedina svetsla tačka kod gostiju bio Jonas Jerebko (20 poena, 8 skokova).\nPošto je prošle nedelje bio pokretna bolnica zbog pojave korona virusa u timu, Olimpijakos je nekako sakupio dovoljan broj igrača zameč sa Baskonijom. Međutim, to je nije bilo dovoljno da Pirejci pruže ozbiljniji otpor Baskijcima (76:90).\nNajefikasniji kod domaćina bili su Kostas Slukas i Jorgos Printezis sa po 15 poena, dok su Hasan Martin i Šakil Mekisik postigli po 12.\nKod gostiju je prednjačio Zoran Dragić sa 18 poena. Pjeria Henri je bio za poen skormniji, a Alek Peters je domaćinu isporučio 14 poena.


korona virus cedevita olimpija krka saznao na poluvremenu da je pozitivan\nFoto: ABA liga/Cedevita Olimpija/Alen Fevzar / Ustupljene fotografije\nOno što dodatno komplikuje situaciju, jeste činjenica da je on rezultat testiranja saznao tek nakon dve odigrane četvrtine u "Stožicama".\nKošarkaši Cedevita Olimpije su se testirali nakon povratka u Sloveniju iz Francuske gde su igrali meč Evrokupa protiv Nantera i tada su svi rezultati bili negativni.\nProcedura je ponovljena danas prilikom dolaska košarkaša u dvoranu zbog starta regionalne lige i rezultati su trebali da budu poznati tek sutra, ali su već na poluvremenu klubovi dobili informaciju da je jedan od igrača "ljubičastih" inficiran.\nNije poznato o kojem igraču se radi, međutim portal "meridianbetsport.ba" saznaje da je reč o Alenu Hodžiću.\nShodno protokolima, svi igrači i stručni štab Cedevita Olimpije i Krke će provesti naredna 24 sata u izolaciji, a biće najverovatnije urađena nova testiranja.\nŠto se utakmice tiče, Cedevita se i te kako mučima sa Krkom, ali je na kraju ipak uspela da stigne do pobede. Do trijumfa ih je vodio Braun sa 21 poenom, Peri je dodao 14, a Blažič i Hopkins po 12 poena. Na suprotnoj strani se istakao Stipčević sa 18 poena, Kamfor je ubacio 12, a Lapornik 10.\nU narednom kolu Cedevita Olimpija bi trebalo da gostuje Primorskoj, a Krka da dočeka Igokeu, a pitanje je kako će se situacija odvijati usled novonastale situacije.


Studija slučaja: Centar za upravljanje projektima - CPM | OROOK Construction Careers\nStudija slučaja: Centar za upravljanje projektima - CPM\nPriprema dokumentacije za prijavu građevinske kompanije na tender proces je u kome nijedan aspekt ne treba prepustiti slučaju. U ovom procesu, odabir odgovarajućih kandidata posebno je zahtevan posao, posebno kada ga treba završiti u veoma kratkom roku.\nStudija slučaja analizira pristup kojim je OROOK tim eksperata iz struke ovaj zadatak za klijenta CPM rešio profesionalno i ekspeditivno.\nCentar za upravljanje projektima - CPM je regionаlni lider u oblаsti uprаvljаnjа projektimа, preduzećem i rаzvojem poslovаnjа, angažovan u pružanju metodoloških i softverskih obukа i konsultаntskih uslugа iz oblаsti uprаvljаnjа investicijаmа i projektimа u preko 50 vodećih kompаnijа u zemlji i regionu.\nKvalitet usluga kompanije potvrđuju kako zadovoljstvo klijenata, tako i činjenica da je CPM PMI Registered Education Provider (registrovani edukator) za obuke vodećeg međunarodnog udruženja projektnih menadžera (Project Management Institute - PMI).\nU trenutku kada CPM, kompanija ozbiljne reputacije na tržištu, konkuriše na tenderu za značajan, kompleksan projekat velike investicione vrednosti u Srbiji, izazovi sa kojima se susreće su višestruki.\nKako bi adekvatno odgovorila na zahteve tendera i pojačala šanse da pobedi na konkursu, kompanija CPM angažuje OROOK tim stručnjaka za potrebe rešavanja 9 zahtevnih projektnih pozicija.\nDodatni izazov u konkurisanju predstavljala je činjenica da je ove pozicije trebalo rešiti u veoma kratkom vremenskom okviru: na raspolaganju smo imali samo 3 dana.\nPrema stručnoj proceni OROOK tima, zadatak je trebalo rešiti kombinacijom različitih pristupa. Kako bismo na efikasan način došli do najboljih kandidata na tržištu, poslužili smo se sledećim metodama:\n🔎 Pretraga bogate OROOK baze profesionalaca.\nDo vrsnih kandidata došli smo korišćenjem specijalizovanog algoritma, koji automatski prepoznaje profesionalce čije obrazovanje, iskustvo i veštine odgovaraju propozicijama.\n📩 Ciljana email kampanja, kreirana da privuče top profesionalce.\nPrecizni email marketing pokazao se kao metoda koja uvek donosi odlične rezultate. OROOK tim je na ovaj način uspeo da zainteresuje relevantne profesionalce za CPM tenderske pozicije.\n📲 Korišćenje ličnih kontakata unutar građevinske industrije.\nOROOK specijalisti, iskusni inženjeri i istraživači, u proces potrage za kandidatima uključili su i lične profesionalne kontakte, stečene dugogodišnjim građenjem veza u građevinarstvu.\nSaradnja kompanije CPM sa OROOK Construction Careers bila je izuzetno uspešna, rezultirajući u velikom broju relevantnih prijava:\n1⃣ Prvog dana konkursa prijavilo se čak 20 potencijalnih kandidata;\n2⃣ Drugog dana pristigle su još 24 prijave od strane profesionalaca;\n3⃣ Trećeg, finalnog dana konkursa, stiglo je još 10 radnih biografija.\nOROOK je uspešno povezao CPM sa odličnim kandidatima za zahtevane tenderske pozicije, a lista kandidata za drugi krug obezbeđena je za samo 72 sata od prosleđenog zahteva.\nOROOK: pouzdan tenderski partner koji sa Vama deli i rizik i uspeh\nPriprema za prijavu na tender, naročito za velike i značajne projekte, izuzetno je zahtevan zadatak za svaku građevinsku kompaniju, koja ulaže resurse ne znajući da li će posao dobiti ili ne. Stručni OROOK tim poseduje posvedočena znanja vezana za ove situacije, zbog čega smo uvek uz Vas, spremni da taj rizik podelimo zajedno:\nU trenutku kada Vaša kompanija konkuriše, OROOK Tender Service uključuje samo osnovne troškove, dok se ostatak naknade za usluge naplaćuje samo ukoliko dobijete posao i u svoj tim uključite profesionalce sa kojima vas je spojio naš tim.\nUkoliko Vaša kompanija učestvuje na tenderu za projekat zahtevnih propozicija vezanih za pozicije u timu, obratite nam se kako bismo zakazali sastanak. Dobro uigrani OROOK tim je tu da ponudi praktično i efikasno rešenje, ciljano birajući pristupe i metode koji najviše odgovaraju konkretnoj situaciji.\nNaš stručni saradnici uvek su Vam na raspolaganju.\nin O platformi\n# Digitalizacija OROOK usluge Studija slučaja Tender Service\nDigitalizacija OROOK usluge Studija slučaja Tender Service


Godin: Nije nas iznenadio Juventus - povezane vesti - Naslovi.net\nJuventusov heroj pobede nad Atletiko Madridom mogao bi da bude ozbiljno kažnjen zbog načina na koji je proslavio jedan od tri gola u Ligi šampiona. Trener Atletiko Madrida Dijego Simeone se uhvatio za međunožje nakon što je njegov tim poveo 2:0 u… »\nUEFA istražuje Ronaldovu 'nepristojnu' proslavu gola\nNapadač Juventusa Kristijano Ronaldo mogao bi da bude kažnjen zbog neprimerene proslave gola u revanš utakmici osmine Lige šampiona protiv Atletko Madrida na Alijanc stadionu. Portugalac je imitirao trenera Jorgandžija Dijega Simeonea koji je u prvom… »\nKristijano je veoma snažan i sa njim možete da osvojite sve trofeje, ali Mesi je genije i nešto sasvim drugo – istakao je legendarni italijanski strateg. Italijanski fudbalski trener Fabio Kapelo rekao je da je igrač Juventusa Kristijano Ronaldo… »\nKatalonci neće moći da računaju na pomoć Osmana Dembelea u narednih mesec dana. Barselona je izborila plasman u četvrtfinale Lige šampiona, ali je posle uspeha i pobede nad ekipom Liona stigla loša vest za Katalonce. Osman Dembele povredio se na… »\nBARSELONA – Najbolji fudbaler Barselone Lionel Mesi, nakon blistave partije protiv Liona (5:1), upozorio je saigrače da pravi testovi tek slede u završnici Ligi šampiona. Kapiten Katalonaca je sa dva gola i isto toliko asistencija na Nou Kampu odveo… »\nTORINO: Čuveni italijanski fudbalski trener Fabio Kapelo izjavio je danas da je napadač Juventusa Kristijano Ronaldo vrhunski šampion, ali da nije fudbalski genije. "Ronaldo je izvanredan fudbaler, ali Mesi je genije", rekao je Kapelo, a prenosi "Skaj… »\nKapelo: Ronaldo je izuzetan ali nije genije\nItalijanski fudbalski trener Fabio Kapelo rekao je da je igrač Juventusa Kristijano Ronaldo "izuzetan i šampion", ali da nije jedan od "trojice fudbalskih genija". Ronaldo je sa tri gola u utorak uveče odveo Juventus u četvrtfinale Lige šampiona… »\nMesi: Ronaldo je bio impresivan\nNajbolji fudbaler Barselone Lionel Mesi, nakon blistave partije protiv Liona (5:1), upozorio je saigrače da pravi testovi tek slede u završnici Ligi šampiona. Kapiten Katalonaca je sa dva gola i isto toliko asistencija na Nou Kampu odveo ekipu u… »\nDa li se slažete sa slavnim italijanom? - Kapelo: Ronaldo je izuzetan ali nije genije\nSportski žurnal 14.03.2019\nBivši selektor Italije i Engleske i bivši trener Real Madrida, Juventusa rekao je da Ronaldo nije kao Lionel Mesi, Dijego Maradona i Pele. Italijanski fudbalski trener Fabio Kapelo rekao je da je igrač Juventusa Kristijano Ronaldo „izuzetan i… »\nMesi odao priznanje Kristijanu\nOčekivao sam da će Atletiko pokazati više snage u revanšu, ali je Kristijano bio impresivan. Imao je magičnu noć sa tri gola - iskren je bio kapiten Barselone. Najbolji fudbaler Barselone Lionel Mesi, posle blistave partije protiv Liona (5:1)… »\nFabio Kapelo priznaje da je Portugalac izuzetan igrač, ali ne i među trojicom najvećih. Kristijano Ronaldo potvrdio da je igrač ekstra klase u utorak uveče kada je sa tri gola odveo Juventus u četvrtfinale Lige šampiona. .flowplayer .fp-ui… »\nKristijano "Veliki" – Ronaldo je više od golgetera VIDEO\nNakon poraza u Madridu 2:0 svi su se u Juventusu oslonili na čoveka koga su prošlog leta platili 100 miliona evra. Iako ima 34 godine, Kristijano Ronaldo je ispunio očekivanja i uradio ono zbog čega je doveden – spasao je "Staru damu" iz neprijatne… »\nMesi: Siti i Juventus dobri, sada slede pravi testovi, Ronaldo je imao magičnu noć\nArgentinac je prokomentarisao i sjajnu partiju Kristijana Ronalda za veliki preokret Juventusa protiv madridskog Atletika (3:0), uz „het-trik“ Mesijevog velikog rivala. Najbolji fudbaler Barselone Lionel Mesi, nakon blistave partije protiv Liona… »\nPotez koji bi Juventus mogao skupo da košta. Čovek koji je obeležio nedelju u Ligi šampiona jeste svakako Kristijano Ronaldo. Portugalac je postigao het-trik u revanšu protiv Atletika i tako obezbedio Juventusu plasman u četvrtfinale elitnog… »\nRevbanš mečevi osmine finala Lige šampiona doneli su nekoliko senzacionalnih pojedinačnih nastupa, ali je sve zasenio jedan Srbin. Lionel Mesi je imao po dva gola i asistencije za Barselonu, dvostruki strelci u velikim pobedama Liverpula i Porta su… »\nMesi: Tu su Siti, Juve... Ronaldo je impresivan\nNajbolji fudbaler Barselone Lionel Mesi izjavio je posle plasmana u četvrtfinale Lige šampiona da su pred Kataloncima potencijalno izuzetno opasni rivali. Barsa je u revanšu na Kamp Nou ubedljivo pobedila Lion sa 5:1, posle 0:0 u Francuskoj, a… »\nPljušte pohvale: Ronaldo je Bog fudbala\nŠto se mog učinka tiče, mislim da me je zato Juventus doveo. Trudio sam se odradim posao - poručio je Kristijano. BOG fudbala, njegovo veličanstvo Ronaldo, monstruozno... Tim i sličnim rečima mediji i bivši asovi opisuju već ko zna koju nestvarnu… »\nRonaldo noćna mora za Simeonea\nPortugalac po peti put koban za Atletiko Madrid u Ligi šampiona Činilo se posle 2:0 u Madridu da će Čolo Simeone napokon uspeti u misiji; međutim revanš osmine finala u Torinu u utorak uveče definitivno ga je uverio u to da je Kristijano Ronaldo… »\nDanas pre 34 minutajoš 11 povezanih\nGlas Zapadne Srbije pre 5 satijoš 9 povezanih


Dodik: Neupitna autonomija Srpske | Republika Srpska\nNaslovna Vijesti Dodik: Neupitna autonomija Srpske\nDodik: Neupitna autonomija Srpske\nNovoizabrani predsjednik Republike Srpske /RS/ Milorad Dodik izjavio je danas u Banjaluci da će insistirati na očuvanju dejtonskih prava i autonomije RS, koja ne može biti dovedena u pitanje. „Želimo da sačuvamo interese RS u skladu sa Dejtonskim mirovnim sporazumom i da, na kraju mandata, BiH i RS budu samostalne demokratske zajednice u okviru nadležnosti koje imaju po Ustavu“, rekao je Dodik novinarima nakon konstitutivne sjednice Narodne skupštine RS na kojoj je položio zakletvu i zvanično preuzeo dužnost predsjendika Republike.\nDodik je istakao da RS želi da što prije budu formirane institucije BiH i da se nastavi rad na evropskim integracijama.\n„Veoma je važno reći da RS želi da podrži procese pomirenja i dijaloga u regionu, a pogotovo u BiH. Želimo da to pomirenje obezbijedi dijalog i bazični konsenzus o našim budućnostima“, naglasio je Dodik.\nNovoizabrani predsjednik je ocijenio da je današnji rad Narodne skupštine RS pokazao demokratsku zrelost i sposobnost Srpske da odgovori najznačajnijim zahtjevima i očekivanjima koje imaju građani RS.\n„Veoma sam srećan što ću kao novi predsjednik RS imati priliku da sarađujem sa Vladom i Narodnom skupštinom RS u ostvarivanju svih ciljeva“, istakao je Dodik.\nOn je naglasio da je u suštini djelovanja i rada novoizabranih vlasti u RS saradnja sa Srbijom u okviru Sporazuma o specijalnim i paralelnim odnosima koji se sistematski provodi.\n„Želimo saradnju i sa zemljama u okruženju Hrvatskom, Crnom Gorom, ali i EU, Rusijom, SAD i zemljama Dalekog istoka. RS nema neprijatelja u svijetu, ali ima nerazumijevanja sa nekim predstavnicima međunarodne zajednice iskuljčivo po pitanjima unutrašnjeg političkog odnosa u BiH“, istakao je Dodik.\nOn je zahvalio predsjedniku Srbije Borisu Tadiću što je danas u Banjaluci i što je sa predsjednikom Hrvatske Ivom Josipovićem promovisao novi regionalni pristup koji donosi optimizan na područje jugoistočne Evrope.


Balkan Emerging Frontiers Fund tražio je da učestvuje u ovom postupku nezadovoljan odnosom rukovodstva „Euroinvestment fonda“ prema imovini akcionara.\nNaime, društvo za upravljanje investicionim fondovima „Euroinvestment“ tužilo je istoimeni fond kojim upravlja i Centralni registar hartija od vrijednosti zahtijevajući odštetu od 2,2 miliona KM, ali kompletan tužbeni zahtjev osporava akcionar Balkan Emerging Frontiers Fund koji tvrdi da uprava „Euroinvestment fonda“ pokušava oteti imovinu akcionara.\nNakon što je Okružni privredni sud u Banjaluci, pred kojim se postupak vodi, krajem septembra prošle godine odbio zahtjev akcionara za priznanje svojstva umješača, Balkan fond se žalio Višem privrednom sudu koji je žabu prihvatio.\n„Žalba umješača se uvažava, rješenje Okružnog privrednog suda u Banjaluci preinačava i dozvoljava se predlagaču Balkan Emerging Frontiers Fund svojstvo umješača na strani prvotuženog u ovom sporu“, navodi se u rješenju Višeg privrednog suda koje je doneseno polovinom prošlog mjeseca.\nZakonski zastupnik Balkan Emerging Frontiers Funda Denis Vengust rerkao je za CAPITAL da mu je drago što ovom fondu data mogućnost da brani interese malih akcionara.\n„Drago nam je, da nam je sad data prilika da branimo interese svih manjinskih akcionara „Euroinvestment fonda“ kojem se neopravdano pokušava oteti 20 odsto imovine, a Nadzorni odbor koji bi morao braniti interese svih akcionara, radi skoro sasvim suprotno“, rekao je Vengust.\nCAPITAL je ranije pisao o ovom sporu u kojem Društvo za upravljanje investicionim fondovima „Euroinvestment“ od fonda kojim upravlja i Centralnog registra hartija od vrijednosti traži odštetu od 2,2 miliona KM.\nRazlog spora je pravilnik koji je Komisija za hartije od vrijednosti RS krajem 2007. godine donijela, a kojim je smanjena neto vrijednost imovine fondova, pa samim tim i provizija društvima za upravljanje fondovima. Nakon što je Ustavni sud RS taj pravilnik proglasio neustavnom Društvo za upravljanje investicionim fondovima „Euroinvestment“ tražilo je da mu fond isplati razliku naknade za period u toku kojeg je pravilnik bio na snazi.\nTagovi: akcionariBalkan Emerging Frontiers Funddrustvo za upravljanjeeuroinvestment fondizborsudtuzbaumjesacvazno\nPREF: Novi mandat za dosadašnju upravu Društva za upravljanje


Na današnjem trgovanju ostvaren je promet od 90.996,46 KM, kroz 13 transakcija.\nOd akcija na standardnom berzanskom tržištu najveći promet je ostvaren sa akcijama Telekom Srpske a.d. Banja Luka, trgovalo se u iznosu od 83.971,36 KM, po prosječnoj cijeni od 0,92 KM po akciji.\nNajveći promet na tržištu fondova ostvaren je sa DUIF Polara Invest a.d. - OAIF Polara Adriatic Fond, trgovalo se u iznosu od 4.490,35 KM, po prosječnoj cijeni od 0,595 KM, što predstavlja rast cijene za 2,59%.\nUdjeli/akcije jednog fonda su ostvarile rast prosječne cijene, od čega je najveći rast imao DUIF Polara Invest a.d. - OAIF Polara Adriatic Fond (2,59%), i danas se ovim fondom trgovalo po prosječnoj cijeni od 0,595 KM.\nOd hartija od vrijednosti na slobodnom tržištu najveći promet je ostvaren sa Alumina a.d. Kneževo akcijama, trgovalo se u iznosu od 2.534,75 KM, po prosječnoj cijeni od 0,0001 KM, čime je ostvaren pad u odnosu na prošlo trgovanje za -97,50%.\nOd akcija na slobodnom tržištu pad cijena akcija zabilježile su akcije samo jednog emitenta, od čega su akcije preduzeća Alumina a.d. Kneževo ostvarile pad od -97,50% i trgovalo se po cijeni od 0,0001 KM po akciji, u vrijednosti od 2.534,75 KM.


Balkanska međa Archives - GracanicaOnline.info\nOznaka: Balkanska međa\nSrpsko-ruski film „Balkanska međa“, inspirisan ratnim događajima na Kosovu i Metohiji 1999. godine, skinut je sa repertoara Doma kulture u Bujanovcu pre premijere u tom mestu na jugu Srbije. Hoće li biti vraćen ili će eskalirati novi međunacionalni skandal, piše Sputnjik.\nViše „Kome smete projekcija „Balkanske međe“ u Bujanovcu?“→\nObjavljeno 19. aprila 2019. 19. aprila 2019. by Ivan MiljkovićU kategoriji KulturaTagged Balkanska međa, Bujanovac, zabrana, ministar Vuskosavljević\nTajms: Film „Balkanka međa“ propaganda Putinove meke moći. Rusi u komentaru isekli britansku kritiku na froncle.\nInteresovanje publike za ratnu dramu „Balkanska međa“, nastalu u rusko – srpskoj koprodukciji ne jenjava. Film snimljen u režiji Andreja Vologina opisuje tajnu operaciji preuzimanja vojnog aerodroma Slatina kod Prištine za vreme NATO bomnardovanja na SR Jugoslaviju. Posle ruske premijere u februaru i beogradske u martu u Gračanici se organizuje već treća projekcija ovog ostvarenja. Međutim, film se sasvim neočekivano našao u središtu još jedne kampanje protiv Rusije, piše danas Sputnjik,\nViše „Tajms: Film „Balkanka međa“ propaganda Putinove meke moći. Rusi u komentaru isekli britansku kritiku na froncle.“→\nObjavljeno 4. aprila 2019. 4. aprila 2019. by Ivan MiljkovićU kategoriji KulturaTagged Balkanska međa, meka moć, Putin, Risija, Tajms\n5. aprila 2020., 04:36


Bramerc: Nije dobar signal ako političari slave osuđene ratne zločince | Novinska agencija Patria\nObjavljeno u kategoriji Region na 24.05.2019 12:24:00\nBramerc: Nije dobar signal ako političari slave osuđene ratne zločince\nBEOGRAD, (Patria) - Glavni tužilac rezidulanog mehanizma u Hagu Serž Bramerc rekao je da je izveštaj o saradnji zemalja regiona sa Tribunalom uglavnom negativan i ističe da je razočaran što se svi pojedinci koji su osuđeni u Hagu još uvek smatraju nacionalnim herojima.\nBramerc je u posjeti Beogradu, gdje će se sastati sa tužiocima iz Srbije, Crne Gore, Hrvatske, BiH koji rade na slučajevima ratnih zločina.\nU intervju za N1 Bramerc je rekao da je realnost takva da su za mnoge zločine počinjene u Bosni i Hercegovini „navodno krivi pojedinci koji mirno žive u Srbiji i Hrvatskoj, a trebalo bi ih istražiti i procesuirati.“\n„Lično sam razočaran što se svi pojednici koji su osuđeni u Hagu još uvek smatraju nacionalnim herojima, jer su oni upravo suprotno. Niko nije u Hagu ili u nacionalnim sudovima osuđen jer je branio svoju zemlju ili se borio protiv drugih vojnika, već za ozbiljne povrede ženevskih konvencija, što znači da su tolerisali, znali ili su bili aktivno uključeni kada su njihovi vojnici streljali zatvorenike, kada su uništavana cela sela, odgovorni su za masovna silovanja. Nema ničeg herojskog u njihovom stavu, niti u onome za šta su osuđivani“, rekao je Bramerc, prenosi agencija Patria.


Partizan i u Splitu bez problema - Sportske.net\nPartizan i u Splitu bez problema\nUz odličnu partiju Danila Anđušića, košarkaši Partizana trijumfovali su u Splitu u meču sedmog kola ABA lige. Ovo je šesti trijumf Partizana od početka sezone. Sada ih očekuje duel sa Broseom u Evroligi, a onda derbi sa Zvezdom narednog vikenda.\nKošarkaši Partizana zabeležili su večeras još jednu ubedljivu pobedu u regionalnoj ligi. Ekipa Duška Vujoševića savladala je domaći Split rezultatom 79:72, pa posle sedam kola imaju skor od šest pobeda i jednog poraza.\nSplićani su ''pokazali zube'' na startu meča, poveli su 10:5 polovinom prve deonice, održavali nekoliko minuta vođstvo, ali u finišu prve četvrtine crno-beli dolaze do preokreta i ovaj deo igre završavaju vođstvom od 19:17.\nBlagu prednost Partizan je održavao tokom cele druge četvrtine, maksimalno je iznosila ''plus sedam'' - 35:28, da bi se na poluvreme otišlo vođstvom gostiju 37:33.\nSličan razvoj događaja i u nastavku meča, crno-beli su imali vođstvo, ali zbog veoma lošeg procenta šuta sa linije slobodnih bacanja ne uspevaju da prednost učine ubedljivijom.\nIpak, kako je meč odmicao, Danilo Anđušić je polako preuzimao glavnu ulogu i do kraja praktično vodio svoj tim do nove pobede.\nNjegovim poenima Partizan u 36. minutu stiže i do najubedljivijeg vođstva - 76:62, pa je crno-belima do kraja ostalo da rutinski završe posao. Domaći zatim prave seriju 10:1, ali pobeda Partizana nije dovedena u pitanje. Na kraju - 79:72.\nZa samo 16 minuta na parketu, Anđušić je upisao 21 poen i potvrdio da je bio neopravdano zapostavljen od početka sezone. Osim njega, jedini ''dvocifren'' u ekipi Partizana bio je Gordon sa 12 poena.\nKod domaćih, Mimica najefikasniji sa 13, a Vujčić je upisao poen manje.


Ministarstvo državne uprave i lokalne samouprave | Ružić: Iskorenićemo apatridiju\n2. novembra 2018. Ružić: Iskorenićemo apatridiju\nNa današnjoj konferenciji „Postignuća Srbije u borbi protiv apatridije i napredni koraci“, u organizaciji Predstavništva UNHCR u Srbiji, ministar Branko Ružić rekao je da je Srbija našla modalitet kako da se sa tim problemom nosi, pa i da postane primer dobre prakse i van prostora Jugoistočne Evrope.\nIstakao je zahvalnost međunarodnim partnerima, vladinom i nevladinom sektoru koji su zaslužni za impozantne rezultate u ovoj oblasti, od uređivanja normativnog okvira, obuka za više od 1.100 zaposlenih u upravi i sudija za postupanje u ovim slučajevima, do praktičnog rada na terenu.\n„Uvek se provlači ocena da je Republika Srbija ostvarila najveći napredak u obezbeđivanju prava Roma na pristup ličnim dokumentima i da su uspostavljeni mehanizmi doveli do smanjenja broja lica koja nisu upisana u Matičnu knjigu rođenih“, kazao je ministar.\nPodvukao je da, u skladu sa garantovanim pravom Konvencije Ujedinjenih nacija o pravima deteta, svako lice rođeno na teritoriji Republike Srbije mora biti upisano u matičnu knjigu rođenih.\nDodao je da je naredni fokus delovanja obezbeđivanje većeg zapošljavanja Roma i Romkinja u čemu je takođe uređen normativni okvir.


RTS :: Brnabić: Najgori dan po broju ljudi na respiratorima od početka epidemije\nKoronavirus u Srbiji Brnabić: Najgori dan po broju ljudi na respiratorima od početka epidemije\nponedeljak, 13. jul 2020, 15:31 -> 18:04\nBrnabić: Najgori dan po broju ljudi na respiratorima od početka epidemije\nU poslednja 24 sata, u Srbiji od kovida 19 preminulo 12 osoba, a zabeleženo 279 novih slučajeva zaraze koronavirusom, saopštila je predsednica Vlade Ana Brnabić. Dodala je da je ovo najgori dan od početka epidemije po broju pacijenata na respiratorima, gde su trenutno 154 pacijenta.\nPredsednica Vlade Ana Brnabić rekla je da će se konferencije za medije Kriznog štaba ponovo organizovati kako bi javnost uvek imala sve informacije i kako bi se apelovalo na građane da se pridržavaju propisanih mera.\nBrnabićeva je navela da je ovo najgori dan od početka epidemije po broju pacijenata koji se nalaze na respiratorima, gde se trenutno 154 osobe.\n"Najgori dan do sada nam je bio 14. april, kada je bilo 146 osoba na respiratorima", kazala je predsednica Vlade.\nKako je dodala, poslednjih dana smo imali trend smanjenja novoobolelih, što, kako je istakla, nije razlog za optimizam.\n"Kao što sam rekla i ranije, pričala sam sa dr Stevanovićem o tome, verovatno je da ćemo u narednih nekoliko dana videti rezultate protesta, javnih okupljanja i proslava koje smo imali u nekim gradovima u Srbiji", rekla je Ana Brnabić i dodala da je važno da se ljudi pridržavaju mera.\nNajavila je da će sutra posle podne biti održan sastanak Kriznog štaba na kojem će biti preporučeno da na teritoriji cele Srbije bude propisano obavezno nošenje maski u zatvorenim prostorima, ali je naglasila da donošenje te mere zavisi od podrške cele struke.\n"Šaljemo respiratore u opšte bolnice i mesta gde nikad nismo slali respiratore zato što nisu bili potrebni", kazala je Ana Brnabić.\nNajviše respiratora je poslato u Klinički centar Vojvodine – čak 25, sedam respiratora poslato je Opštoj bolnici u Valjevu, po pet medicinskim centrima u Požarevcu i Paraćinu, tri respiratora su poslata u Smederevsku Palanku, dok su po dva poslata u Medicinski centar u Užicu i KBC Zvezdara.\nPredsednica Vlade je naglasila da je "ovo borba svih nas" i pozvala građane da poštuju mere, budu maksimalno disciplinovani i da nose maske u zatvorenim prostorima.\n"Sve ostale borbe, sve političke razlike, sve može da sačeka, ali zaista svi moramo ozbiljno da shvatimo borbu protiv koronavirusa", rekla je Brnabićeva.\nNavela je da se poslednjih dana napravilo određeno zagušenje sa obradom pi-si-ar testova i da će se u narednim danima fokusirati na izveštavanje o dnevnom broju pregleda i hospitalizovanih, kao i da je u poslednja 24 sata hospitalizovano 159 osoba.\n"Broj pregleda, broj hospitalizovanih i broj ljudi na respiratorima će nam u narednom periodu biti najozbiljniji indikator za epidemiološku situaciju u Republici Srbiji", rekla je Brnabićeva.\n"Pritisak na zdravstveni sistem je ogroman"\nUkazao je da zabrinjava što ima velika prisutnost ozbiljne slike oboljenja, što zahteva hospitalizaciju, i dovodi do opterećenja zdravstvenog sistema.\n"Za sada zdravstveni sistem, uz uspešno manevrisanje sa kadrom i slobodnim mestima, uspeva da zadovolji potrebe za bolničkim lečenjem. Najveći broj hospitalizovanih je na teritoriji grada Beograda", ukazao je Stevanović.\nImunolog dr Srđa Janković kazao je da je situacija takva da treba sprovesti mere, da se izbegnu okupljanja, nose maske, poveća higijena ruku i sprovode dezinfekcije.\n"Od toga kako ćemo kolektivno sprovesti zavisi da li će se pogoršati situacija, da li ćemo imati ozbiljne posledice. Više puta virus je iznenadio lekare i moramo biti spremni na iznenađenja", kazao je dr Janković.\n"Već sada bi trebalo govoriti o značaju vakcinacije"\nAna Brnabić je rekla da bi već sada trebalo započeti javne razgovore o značaju vakcinacije u borbi protiv koronavirusa, jer je, kako je navela, uverena da će, kada vakcina stigne, zajedno sa njom krenuti i kampanja nepoverenja u vakcinaciju.\n"Od broja ljudi koji žele da se vakcinišu zavisiće i naša borba protiv korone. Ako imate mali broj ljudi koji se vakciniše, onda nemate odgovor na virus", naglasila je Brnabićeva.\nIstakla je da je za vakcinaciju, jer je to, kako je naglasila, preporuka struke.\nPredsednica Vlade je podsetila da je Srbija preko Evropske komisije uputila više od dva miliona evra za istraživanja u toj oblasti.\n"Važno je da ne politizujemo temu vakcinacije, jer to neće biti ni moja vakcina, ni Kriznog štaba, ni Aleksandra Vučića, već jedini način borbe protiv virusa", rekla je premijerka.\nImunolog Srđa Janković rekao je da se trenutno u svetu preko 150 vakcina nalazi u različitim fazama kliničkog ispitivanja i da će jedna ili više njih moći da se primene tek kada se dokaže da su bezbedne i delotvorne.


Merkel u poslednjem obraćanju za NG: 2021. je godina nade\nTanjug 31. decembra 2020. 10:02\nBERLIN – Nemačka kancelarka Angela Merkel je, u svom poslednjem novogodišnjem obraćanju naciji na toj funkciji, rekla da je 2020. godina bila daleko najteža tokom njenih 15 godina na vlasti, ali da je početak vakcinacije protiv korona virusa učnilo 2021. godinom nade.\nTokom jednog od retkih istupa u kojem je pokazala emocije, Merkel, koja je upravljala Njemačkom i EU tokom finansijske krize 2008. godine, grčkom dužničkom krizom godinu dana kasnije i migrantskom krizom pet godina kasnije, osudila je protestni pokret protiv zatvaranja zemlje i poručila da će se vakcinisati čim vakcina bude široko dostupna.\n„Dozvolite mi da vam za kraj kažem nešto lično za kraj: za devet meseci biće parlamentarni izbori i ja se neću ponovno kandidirati. Danas je verovatno poslednji put da vam se obraćam povodom Nove godine“, poručila je Merkel (66), prenosi Rojters.\nOna je dodala da misli da ne preteruje kada kaze da „nikad nam u poslednjih 15 godina stara godina nije bila tako teška i nikad se nismo, uprkos svim brigama i nešto skepticizma, veselili novoj s toliko nade“\n„Mogu samo da zamislim koliko se ogorčeno osećaju oni koji oplakuju svoje najblže koje su izgubili zbog korona virusa ili koji se moraju boriti s posledicama bolesti dok neki beznadni pojedinci osporavaju i negiraju virus“, rekla je Merkel.\nOna je naglasila da teorije zavere nisu samo lažne i opasne nego su i cinične i okrutne.\n„Ja ću se takođe vakcinisati kad dođe moj red“, poručila je Merkel.\n„Mrtve“ vakcine poput kineske efikasnije protiv…


Vesić: Spreman novi punkt za vakcinaciju u TC Ušće, spremamo veliko iznenađenje - 04.05.2021, Sputnik Srbija\nU tržnom centru Ušće tokom praznika pripremljen je novi punkt za vakcinaciju, koji će početi sa radom u četvrtak. 04.05.2021, Sputnik Srbija\nTo je objavio zamenik gradonačelnika Goran Vesić, koji je jutros obišao novi punkt.On je zahvalio Gradskom zavodu za javno zdravlje, koji je zajedno sa Gradom pripremio punkt, Ministarstvu zdravlja koje je obezbedilo lekare i sestre, Institutu „Batut“ koji je obezbedio vakcine, Seketarijatu za vanredne situacije koji vodi Darko Glavaš koji je obezbedio opremu za punkt, gradskom timu za vakcinaciju, koji vodi sekretarka za socijalnu zaštitu Nataša Stanisavljević kao i tržnom centru Ušće koje je ustupio prostor.„Svi oni su dali su veliki doprinos da Beograd dobije još jedno mesto na kome naši građani mogu da se vakcinišu“, naveo je Vesić.On je istakao i da je u Beogradu, sa jučerašnjim danom, vakcinisan svaki treći sugrađanin.„Nedostaje nam oko 90.000 vakcinisanih da svaka druga Beograđanka i Beograđanin budu vakcinisani“, dodao je Vesić.Pročitajte još:\nživot, ušće, tržni centar, beograd, goran vesić, vakcinacija\nTo je objavio zamenik gradonačelnika Goran Vesić, koji je jutros obišao novi punkt.\n„U četvrtak ujutru, kada počne vakcinacija, spremamo veliko iznenađenje o kome će Beograd da priča“, napisao je Vesić za Fejbuku.\nOn je zahvalio Gradskom zavodu za javno zdravlje, koji je zajedno sa Gradom pripremio punkt, Ministarstvu zdravlja koje je obezbedilo lekare i sestre, Institutu „Batut“ koji je obezbedio vakcine, Seketarijatu za vanredne situacije koji vodi Darko Glavaš koji je obezbedio opremu za punkt, gradskom timu za vakcinaciju, koji vodi sekretarka za socijalnu zaštitu Nataša Stanisavljević kao i tržnom centru Ušće koje je ustupio prostor.\n„Svi oni su dali su veliki doprinos da Beograd dobije još jedno mesto na kome naši građani mogu da se vakcinišu“, naveo je Vesić.\nOn je istakao i da je u Beogradu, sa jučerašnjim danom, vakcinisan svaki treći sugrađanin.\n„Nedostaje nam oko 90.000 vakcinisanih da svaka druga Beograđanka i Beograđanin budu vakcinisani“, dodao je Vesić.\nKon: Ovo je dobitni trenutak


NSinfo: Otvaranje nove kulturne stanice Svilara krajem oktobra, novi trg, murali...\nOtvaranje nove kulturne stanice Svilara krajem oktobra, novi trg, murali...\nU susret otvaranju nove kulturne stanice Svilara, koje je planirano\nza kraj oktobra, kao i pravljenju trga spajanjem ulica Đorđa Rajkovića i Pavla Stamatovića, prethodnih dana Almaški kraj dobio je tematski mural „Put svile”, u čijem nastanku su učestvovali renomirani muralisti.\nFondacija Novi Sad 2021 prepoznala je potrebu za novim kulturnim prostorom kao i veliki potencijal koji imaju Podbara i Almaški kraj, te će uskoro građani Podbare i Novog Sada dobiti još jedan prostor za kreativno izražavanje, a to je kulturna stanica u tom delu grada.\nRekonstrukcijom stare fabrike za bojenje svile, dobiće se novi prostor za aktivnosti i kulturne sadržaje, a da bi skrenuli pažnju stanovnika Podbare i Almaškog kraja i uputili ih u koncept nove kulturne stanice, od 25. do 27. septembra u organizaciji Fondacije oslikan je mural „Put svile” na zgradi u Ulici Đorđa Rajkovića.\nMural se proteže, kako saopštavaju iz Fondacije, preko oba bočna zida zgrade pored buduće kulturne stanice Svilara.\nDonje delove zida oslikaće deca iz obližnje škole „Ivan Gundulić” tokom kreativne radionice s umetnicima.\n... almaški kraj, evropska prestonica kulture, kultura, Novi Sad, omladinska prestonica evrope, podbara, svilara


TEMA I CENA KAMPANJE: Evroposlanici nastavili konsultacije sa našim strankama | Novosti.rs\nPrema njenim rečima, ako okolnosti zbog pandemije budu dozvoljavale, evroposrednici će u Beograd, kako su joj preneli, doći sredinom jula da razgovaraju sa strankama uživo:\n"Stranka moderne Srbije će učestvovati u svim razgovorima koji podrazumevaju mirno rešavanje problema."\nMacura je za Tanjug istakla da joj je drago što je došlo do sastanka posle dužeg vremena, navodeći da su prisustvovali svi posrednici u dijalogu - Tanja Fajon, Vladimir Bilčik, Knut Flekenštajn i Eduard Kukan. O detaljima zbog pravila nije mogla da govori, ali kaže da je delegaciju EP upoznala sa zahtevima SMS u vezi sa poboljšanjem izbornih uslova.\nPodsetila je da ta stranka predlaže izmene zakona koje se tiču finansiranja kampanje u smislu da traže limitiranje sredstava koje stranke koriste za izbornu kampanju.\nSa evroparlamentarcima 30. juna treba da se sastanu predstavnici Lige socijaldemokrata Vojvodine, a sledeće nedelje i grupa stranaka među kojima SDS Borisa Tadića i Nova stranka Arisa Movsesijana.\ndijalog vlasti i opozicije opozicija u Srbiji dijalog sa opozicijom Tanja Fajon Vladimir Bilčik


I definitivno: Robi Vilijams donosi "koncert decenije" u BG : Nadlanu.com\nI definitivno: Robi Vilijams donosi "koncert decenije" u BG\nObjavljeno 2. apr 2015. / 15:10:44\nRobi Vilijams definitivno odlučio: Donosim moj raj i pakao u BG!\nPosle frke koja se digla oko cene ulaznica za koncert u Beogradu, pop-ikona Robi Vilijams odlučio je da ipak obraduje našu publiku i svoj "koncert decenije" predstavi i u glavnom gradu Srbije.\nPriliku da iskusi svojevrsni „raj na zemlji“ domaća publika imaće 17. juna beogradskom Ušću. Kako je objavljeno danas, i pored ponuđenih daleko nižih cena ulaznica za beogradski koncert u odnosu na druge evropske metropole, za pozitivan ishod višemesečnih pregovora bila presudna lična Robijeva želja da nastupi u našoj zemlji. Naime, cene ulaznica za beogradski koncert najniže su na celoj turneji i počinju od 3.990 dinara, odnosno oko 33 evra, što je tačno trećina prosečne cene na evropskom delu turneje. Prodaja ulaznica za prvi veliki spektakl ovog tipa posle koncerata Madone i Rolling Stonsa, počinje od ponedeljka 6. aprila na blagajnama Eventima. Za najbrže fanove, do 9. aprila, u prodaju će biti pušten i ograničen kontigent ulaznica za parter po ceni od 3.390 dinara.\nUlaznice za spektakl na Ušću podeljene su po zonama, kao što su Parter A po ceni od 4990, odnosno Parter B od 3990 dinara, koje predstavljaju najveći deo ukupnog kapaciteta od 30.000 posetilaca. Fan pit ima dve zone, od 5990 dinara za 1.500 najbržih fanova, dok svega 500 najvernijih fanova imaju posebnu zonu uz pistu po kojoj hoda Williams, po ceni od 6.990 dinara, koliko koštaju najjeftinije ulaznice u Rimu, Atini ili Budimpešti! Za one koji preferiraju sedenje, na raspolaganju su ulaznice za tribine po ceni od 5.990 dinara. VIP je podeljen u dve zone i ulaz na Lounge platformu je 12.000, a mesto u Gold separeima 24.000 dinara.\nJedinstveno harizmatični Robert Peter „Robbie“ Williams je je jedna od najpopularnijih svetskih pop zvezda i jedan od najprodavanijih izvođača svih vremena sa 11 albuma koji su prodati u preko 77 miliona primeraka širom sveta. Robi već beleži veliki uspeh i nove rekorde svojom novom svetskom turnejom „Let Me Entertain You“ tokom koje na lično insistiranje želi da obuhvati i gradove u kojima do sada još nije nastupao.\n- Pakao je nestao, raj je stigao i ja krećem na turneju - reči su kojima je Robbie najavio planetarnu turneju i otvorio je rasprodatim koncertima u Madridu, Barseloni i Parizu!\nInače, britanske dnevne novine The Guardian ove godine dale su i najbolji opis njegove spektakularne turneje: „Ako neko ove godine pruža više zabave od Robija Vilijamsa, i spremnost da se na koncertu preda publici do kraja, voleli bismo to da vidimo“.\nKoncert organizuju Exit tim, Skymusic, Arene i AAA Produkcija.


Sirijski pobunjenici zauzeli severni granični prelaz\n19 septembar, 2012\nCivili i pripadnici Slobodne sirijske armije u Alepu\nNa graničnom prelazu Tal Abijad u blizini Turske, pobunjenici su skinuli sirijsku zastavu, dok su turske vlasti brzo zatvorile tu oblast\nSirijski pobunjenici preuzeli su kontrolu nad trećim graničnim prelazom sa Turskom, posle žestokih sukoba sa vladinim trupama, dok borbe takođe besne u ključnim gradovima Alepu i Damasku. Dopisnik Glasa Amerike iz Damaska Elizabet Erot javlja da se da gusti, crni dim dizao iz predgrađa glavnog grada u kojima se vode borbe.\nNa graničnom prelazu Tal Abijad u blizini Turske, pobunjenici su skinuli sirijsku zastavu, dok su turske vlasti brzo zatvorile tu oblast i sprečile gomilu ljudi u pokušaju da pređu granicu i uđu u Siriju. Ovo je prvi put da su snage, koje se bore da zbace predsednika Bašara al-Asada sa vlasti, preplavile pograničnu zonu u pokrajini al-Raka, čiji je najveći deo ostao čvrsto pod kontrolom pro-vladinih snaga.\nSirijska opservatorija za ljudska prava, sa sedištem u Londonu, saopštila je da su se pobunjenici povukli iz tri južne četvrti Damaska posle višenedeljnih teških okršaja i artiljerijskih napada.\nU Alepu, na severu zemlje, vojska je saopštila da su pobunjenici tokom noći izvršili napade na nekoliko vojnih položaja na istoku, da bi ih borbeni helikopteri kasnije potisnuli iz te oblasti. Sirijska opservatorija za ljudska prava takođe navodi da su danas širom Sirije stradale 32 osobe, uključujući 27 civila, pošto ih je 173 poginulo prethodnog dana.


Rukometaši Radničkog slavili u Jagodini | Ritam Grada - vesti Kragujevac\nRukometaši Radničkog slavili u Jagodini\nRukometaši Radničkog su posle teške i iscrpljujuće borbe savladali ekipu Jagodine rezultatom 31:29 (16:14) u okviru trećeg kola SBRL za muškarce i tako se izdvojili na čelu tabele sa maksimalnim bodovnim učinkom.\nUpozoravao je stručni štab Radničkog da utakmica u Jagodini neće biti nimalo laka, jer je ekipa Jagodine sastavljena od iskunih i prekaljenih igrača.\nPoveli su Kragujevčani i održavali prednost od dva gola razlike sve do 14. minuta i prvog izjednačenja (5:5). Nije u tim trenucima funkcionisala najbolje igra gostiju, nije bilo golmanskih intervencija da isprave greške u odbrani, ali se sve to promenilo od polovine poluvremena. Zategli su igrači Radničkog, profunkcionisala je karakteristična agresivna igra u odbrani i golom Radenovića u 20. minutu, na semaforu stoji 7:11.\nČinilo se da je Radnički konačno preuzeo konce igre u svoje ruke, no Jagodinci se vraćaju u igru, par puta dolaze na domak izjednačenja, ali se na veliki odmor ipak odlazi rezultatom 14:16.\nNakon prvih šest minuta drugog dela igre, Radnički ponovo dolazi do maksimalnih četiri gola prednosti (16:20), ali nikako ne uspeva da se „odlepi“ i konačno prelomi utakmicu.\nIskustvo domaćih igrača je došlo do izražaja, uigranim kombinacijama u napadu nikako nisu dozvoljavali fizički spremnijim igračima Radničkog da im zadaju konačni udarac. Sve do kraja utakmice Radnički je održavao dva do četiri gola prednosti, tim vođstvom se i ušlo u neizvesnu završnicu, gde je tačku na utakmicu stavio golman gostiju Ognjen Jovanović sa dve vezane odbrane, uz sigurne u realizacji Veselina Stevanovića, Medića i Kneževića.\nU redovima domaćina najefikasniji je bio Aleksandar Stanojević sa sedam pogodaka, dok su kod ekipe Radničkog golgeterski najraspoloženiji bili Dušan Medić i Veselin Stevanović takođe sa po sedam golova.


Igor Kolaković - Blic Sport\nKolaković podneo ostavku na mesto selektora odbojkaša Srbije\nSelektor muške odbojkaške reprezentacije Srbije Igor Kolaković podneo je ostavku posle neuspešnog nastupa na prvenstvu sveta u Poljskoj.\nKolaković: Razočarani smo što smo već sada ispali\nSelektor naše odbojkaške reprezentacije, Igor Kolaković, bio je razočaran što su "orlovi" porazom od Francuza sa 3:1 u pretposlednjem kolu druge faze Svetskog prvenstva u Poljskoj izgubili sve šanse da se nađu u završnici.\nKolaković: Previše grešimo na servisu, to je u vezi sa psihologijom\nSelektor srpskih odbojkaša Igor Kolaković rekao je da reprezentacija mora da smanji broj grešaka prilikom servisa ako želi da ostvari dobar rezultat na Svetskom prvenstvu u Poljskoj.\nKolaković: Žal zbog izgubljenog seta protiv Australije\nSelektor srpskih odbojkaša Igor Kolaković rekao je da je zadovoljan pobedom nad Australijom na Svetskom prvenstvu, ali ne i izgubljenim setom.\nKolaković: Prijala pobeda protiv Argentine, neće biti lako sa Australijom\nSelektor odbojkaške reprezentacije Igor Kolaković rekao je da Srbiju ne čeka lagan posao protiv Australije u narednom meču na Svetskom prvenstvu i dodao da će njegova ekipa pokušati da nađe slabe tačke te selekcije.\nKolaković odredio odbojkaše za šampionat sveta: Idemo po medalju\nNajbolji odbojkaši Srbije u četvrtak putu na Svetsko prvenstvo u Poljsku, a uoči odlaska "orlova" na šampionat planete upriličen je koktel u hotelu "M".\nTrener odbojkaške reprezentacijeSrbije Igor Kolaković izjavio je danas da je zadovoljan izdanjem njegovih izabranika uprkos porazu od SAD u drugoj utakmici četvrtog vikenda Svetske lige.\nAleksandar Atanasijević: Protiv SAD smo igrali kao da smo pali s Marsa\nOdbojkaški reprezentativac Srbije Aleksandar Atanasijević izjavio je da je njegova ekipa u utakmici protiv SAD u Svetskoj ligi odigrala katastrofalno, "kao da je pala s Marsa" i da je zaslužila teži poraz.\nKolaković: Bili smo hrabri, nije izgledalo da ćemo lako izaći na kraj sa Rusima\nKovačević: Možemo do uspeha u Svetskoj ligi, reprezentacija je mlada ali dobra\nSrpski odbojkaški reprezentativac Nikola Kovačević rekao je da se nada da će selekcija imati uspeha u novoj sezoni Svetske lige.\nPočinju pripreme: Kolaković saopštio spisak igrača za Svetsku ligu\nSelektor odbojkaške reprezentacije Srbije Igor Kolaković saopštio je spisak igrača za Svetsku ligu i nadmetanja u grupi B sa Rusijom, SAD i Bugarskom.\nKolaković: Jako smo zadovoljni, Nišlije su znale da nas ponesu kad treba


Nedelja usred srede: Umesto dogovora, u Briselu dobili optužbe, drama stanara na Vračaru, transfer leta - 24sedam Nedelja usred srede: Umesto dogovora, u Briselu dobili optužbe, drama stanara na Vračaru, transfer leta - 24sedam\n"Poslednji put kada smo bili u Briselu mislio sam da je nemoguće da imate lošiji sastanak, danas sam se uverio da je moguće", rekao je predsednik Vučić po povratku iz Brisela\nTanjug/Dragan Kujundžić, Strahinja Aćimović, Profimedia, 24sedam/Katarina Mihajlović\nNa sastanku o budućnosti govorilo se o prošlosti i tako, umesto korak napred, otišlo se dva koraka nazad. Dijalog Beograda i Prištine nikad nije manje obećavao. I sam Miroslav Lajčak je priznao da je sastanak bio težak i pokazao potpuno različit pristup dve strane.\nKao grom iz vedra neba, turski predsednik Erdogan najavljuje lobiranje da nove države priznaju nezavisnost Kosova. Predsednik Srbije odgovara da će se toj akciji suprotstaviti.\nNa Kosovu novi incidenti. Nije dovoljno onih 80 od početka jgodine, što je predsednik Srbije predočio u Briselu, već nastavljaju sa progonom pa hapse povratnike stare 80 godina i u zatvor šalju one koji brane monahinje.\nNa Vračaru drama. Temelji višespratnice pored koje treba da nikne novogradnja su potkopani i deo zgrade se urušio. Samo nekoliko dana kasnije dodatno se urušio još jedan sprat, te će uslediti i krivične prijave protiv investitora.\nIz sveta stižu dobre vesti, Nole je stigao u Tokio odakle ga očekujemo sa zlatom, a Premijer liga prelazi na Arena sport!\nAtmosfera u Briselu – napeta\nPredstavnik privremenih prištinskih institucija Aljbin Kurti je tokom sastanka sa predsednikom Srbije Aleksandrom Vučićem u Briselu optužio Srbiju da je počinila tri genocida nad Albancima. Prvi je navodno počinjen 1878. godine, a poslednji 1999. Predsednik Vučić mu je žestoko odgovorio, a atmosfera na pregovorima je bila izuzetno napeta. Predsednik Srbije je pokazao dokumentaciju o 80 napada koje su Srbi doživeli tokom ove godine.\nU obraćanju nakon sastanka, Vučić je ocenio: poslednji put kada smo bili u Briselu mislio sam da je nemoguće da imate lošiji sastanak, danas sam se uverio da je moguće.\nDodao je da se Srbija u potpunosti složila sa tri predloga koji se tiču identifikacije ostataka nestalih, uzdržavanja od akcija koje bi mogle da destabilizuju situaciju, te da se glavni pregovarači sastaju jednom mesečno.\n-Mi nismo mogli da se dogovorimo oko ove tri tačke, Srbija ih je u potpunosti prihvatila, Albanci nisu hteli da prihvate ništa, sve vreme uslovljavajući nekim novim političkim kriterijumima, rekao je predsednik.\nKurti sa druge strane tvrdi da deklaracija nije usvojena zato što predsednik Srbije nije želeo da se razgovara o nestalim licima i nekim drugim pitanjima.\nDa je sastanak delegacija Beograda i Prištine na viskom nivou bio težak, da je pokazao potpuno različit pristup dve strane, te da se postiglo veoma malo, potvrdio je i visoki predstavnik EU za dijalog Beograda i Prištine Miroslav Lajčak.\nErdogan lobira za nezavisno Kosovo, Vučić najavljuje otpor\nPredsednik Srbije Aleksandar Vučić najavio je da će Srbija da se suprotstavi ako dođe do novog lobiranja za priznanje samoproglašene nezavisnosti Kosova. On je tako prokomentarisao izjavu turskog predsednika Redžepa Tajipa Erdogana, da će lobirati za nova priznanja tzv. Kosova.\n-Pokušaću da razgovaram sa njim. Do 1. septembra, prema Vašingtonskom sporazumu, obe strane imaju obavezu da nema lobiranja za priznanje ni otpriznavanje. Ako od 1. septembra, ili možda pre toga, krenu u akciju priznavanja, mi ćemo se tome suprotstaviti, naglasio je on dodajući da veruje da će Erdogan ublažiti svoj stav.\nNovi napadi na KiM\nPripadnici Kosovske policije uhapsili su na administrativnom prelazu Jarinje Srboljuba Veselinovića (80), interno raseljenog sa KiM, pod optužbama za navodna imovinsko-pravna pitanja. Kako je saopštila Kancelarija za KiM, Veselinović je jutros sa sinovcem krenuo na Kosovo, ali je zadržan na Jarinju, pa sproveden u Prištinu, gde treba da bude saslušan pred tužiocem. Kancelarija za KiM navodi da je odmah obezbedila branioca Veselinoviću, a urgiraće povodom njegovog slučaja i pred svim relevantnim međunarodnim činiocima.\nPrethodno delegaciji Beograda predvođenoj predsednikom vladine Komisije za nestala lica Veljkom Odalovićem nije dozvoljeno da uđe na KiM i da, dan uoči nastavka dijaloga Beograda i Prištine, u Velikoj Hoči prisustvuje obeležavanju 23 godine od masovnog kidnapovanja i ubijanja Srba u Orahovcu. On je naveo da je takav čin Prištine ”nedopustiv i neprimeren” i da je još jedna potvrda bahatosti privremenih prištinskih institucija.\nSud u Prištini osudio je Rista Jovanovića iz Podgorice, uhapšenog na Gazimestanu zbog navodnog izazivanja razdora i netrpeljivosti, na šest meseci zatvora. Ova kazna biće mu zamenjena za novčanu u visini od 6.700 evra. Sud je u odluci naveo da je Risto Jovanović nameravao da izazove razdor i netrpeljivost između etničkih zajednica tokom obeležavanja Vidovdana na Gazimestanu. Jovanoviću se zabranjuje ulazak na Kosovo i Metohiju u narednih pet godina. Risto Jovanović uhapšen je tokom proslave Vidovdana na Gazimestanu, pošto je ukazao policiji na to da nemaju potrebe da pretresaju monahinju.\nU Dečanima je ukinuta vanredna situacija, uvedena 13. jula zbog masovnog trovanja građana vodom. Priština je pokušala da za trovanje, za koje se ni ne zna šta mu je tačan uzrok, okrivi Srbe tvrdivši da su dvojica Srba u kolima novosadskih registracija viđeni u blizini vodoizvorišta.\nTemelji potkopani, zgrada se urušila\nU Vidovdanskoj ulici na Vračaru u Beogradu, u petak se urušila zgrada koja se nalazi na parceli pored aktuelnog gradilišta. Prvobitni šok zbog onog što se dogodilo, zamenio je novi, četiri dana kasnije, kada se srušio još jedan deo zgrade. Vlasnici su smešteni u hotel, jer ne smeju da ulaze u stanove, a gradski čelnici najavili su krivične prijave protiv odgovornih.\nTelekom Srbije i Arena Channels Group objavili su sklapanje šestogodišnjeg ugovora sa Premijer ligom, čime su ova srpska kompanija i njena medijska kuća, postali vlasnici prava na ovo takmičenje od sezone 2022/23, na teritoriji bivše države.\n– Premijer liga je vrh svetskog klupskog fudbala i velika je privilegija imati je u svojoj ponudi. Ogromno nam je zadovoljstvo što na veliku listu poslovnih partnera i prijatelja, konačno možemo da dodamo i Premijer ligu – rekao je direktor Arena Channels Group, Nebojša Žugić.\nNovak stigao u Tokio\nNajbolji teniser sveta Novak Ðoković stigao je u Tokio i posle više od dva sata procedura na aerodromu uputio se u olimpijsko selo. Zajedno sa Ðokovićem u Tokio su doputovali i predsednik Olimpijskog komiteta Srbije Božidar Maljković i generalni sekretar Ðorđe Višacki.\nNajbolji srpski i svetski teniser je na konferenciji za medije u Beogradu najavio da ima najviše ciljeve, a to je zlatna medalja, koja mu nedostaje u prebogatoj kolekciji trofeja.\nPrvoplasirani na ATP listi je odradio i prvi trening u “Ariake tenis parku”.\n#Aleksandar Vučić #aljbin kurti #Dijalog Beograda i Prištine #Nedelja usred srede #premijer liga #trovanje #Urušavanje zgrade na Vračaru


Vesić: ''Tole se plaši i žena i dece koja navijaju za Zvezdu!'' - Sportske.net\nVesić: ''Tole se plaši i žena i dece koja navijaju za Zvezdu!''\nStrasti u srpskom fudbalu ponovo su uzburkane, posle protesta navijača Crvene zvezde ispred FSS-a i izjave Tomislava Karadžića da iza svega stoji Goran Vesić.\nProzvani Goran Vesić se danas oglasio saopštenjem u kome je pitanjima odgovorio na izjave predsednika FSS Tomislava Karadžića, koga je nazvao ''bivšim predsednikom Partizana na privremenom radu u FSS''.\nIzmeđu ostalog, Vesić primećuje kako su svi članovi Sudijske komisije partizanovci, kao i potpredsednici FSS-a, ali i kako Karadić kao prvi čovek srpskog fudbala ''nije smeo'' da preda pehar kada ga Zvezda ''i pored svega osvoji''.\nSaopštenje Vesića, koje je večeras objavila B92 prenosimo u celini.\n''Na pitanja bivšeg predsednika Partizana na privremenom radu u FSS mogu da odgovorim samo pitanjima:\n- Zašto su u protekle četiri godine skoro svi potpredsednici Fudbalskog saveza partizanovci? Ako se ne seća, da ga podsetim da su to bili: Ivan Ćurković, Dragoljub Vukadinović, Dragan Đorđević i Ratko Borovnica?\n- Zašto su svih pet članova Sudijske komisije partizanovci? Ima li to veze sa poslednjom sudijskom krađom na utakmici Zvezda - Jagodina?\n- Zašto je jedini predsednik Fudbalskog saveza u istoriji ove zemlje protiv koga se skandira na utakmicama i čije ime narod vezuje za, da ne preteram, čudne i nezakonite radnje?\n- Sramota je da predsednik Fudbalskog saveza ne sme da dođe na utakmicu najvećeg kluba u zemlji, da ne sme da nam preda pehar kada ga pored svega osvojimo i da se plaši ne samo navijača već i žena i dece koji navijaju za Zvezdu“, zaključio je Vesić, koji u klubu iz Ljutice Bogdana ima funkciju savetnika predsednika'', stoji u Vesićevom saopštenju.


Belgija: Katolički univerzitet u Louvain-u pokrenuo studije iz Islamskog bankarstva - AKOS\nHome > Ekonomija > Belgija: Katolički univerzitet u Louvain-u pokrenuo studije iz Islamskog bankarstva\nŠkola menadžmenta Katoličkog univerziteta u Louvain-u u Belgiji je prva koja će pokrenuti univerzitetske diplome iz oblasti islamskih finansija. Kursevi, koji će se izvoditi u asocijaciji sa Islamskom tržišnom savjetodavnom organizacijom iz Brisela, započet će u apriliu u Belgiji i Luksemburgu.\nŠkola menadžmenta i Islamska tržišna savjetodavna organizacija na zajedničkoj pres-konferenciji, rekle su da je islamsko bankarstvo postalo važan dio internacionalnog bankarskog sistema i da je najbrže rastuća komponenta internacionalnog bankarstva.\nIslamske investicije i financijaski tokovi dostupni u zemljama zaljeva i Aziji razvijaju ovu industriju. Ovaj segment se razvija 50% brže nego cijela bankarska industrija na nivou nekoliko osnovnih bankarskih tržišta. Islamska bankovna industrija je prešla granicu od 2 triliona američkih dolara.\nNa trećem mjestu u svijetu za razvoj islamskih finansija, Luksemburgška pozicija zahtjeva visok nivo izvršnih mogućnosti u tom sektoru. Smještena u centru Evrope, Belgija je dom za mnoge najcjenjenije internacionalne kompanije i institucionalna predstavništva. U zadnjoj dekadi, belgijske vlasti i aktivnosti institucija pokazuju interese prema zemljama zaljeva zbog toga što je mediteransko i muslimansko tržište u porastu.\nLuksemburg i Belgija teže da budu prepoznatljivi akteri u islamskim finansijama, fondu i islamskoj ekonomiji.\nProfesor i dekan na katoličkom Univerzitetu, Michel De Wolf, kaže, „Škola menadžmenta nudi vrhunske kurseve i visoko specijalizirane opcije bazirane na naprednim istraživanjima. Škola menadžmenta je poslovna škola pri Univerzitetu koji je jedan od najstarijih u Evropi, koji nudi proučavanja koje se oslanjaju na više različitih znanstvenih disciplina kao i multikulturalna iskustva.\nProfesor Laurent Marliere, šef Islamske tržišne savjetodavne organizacije kaže: „Od svog nastanka, islamske finansije su postale fenomen svjetskih razmjera i čvrsti stub finansijske industrije. Razvija se 50% brže nego cijela bankarska industrija na nivou nekoliko osnovnih bankarskih tržišta.“\nProfesor Marliere dodaje: „Ovom inovativnom brendu novog vremena nedostaje kompetentnog i talentovanog ljudskog kadra. Ova univerzitetska diploma cilja bankare, finansijske menadžere, advokate, računovođe i revizore.“\nTagovano Belgija Islamsko bankarstvo


Koliki je tačan broj mrtvorođene dece u Subotici? | Život | Direktno\n[ Izvor: Suboticke.rs ]\n17. 11. 2020. 11:55 0\nKoliki je tačan broj mrtvorođene dece u Subotici?\nDok Ministarstvo zdravlja tvrdi da je u junu u subotičkoj bolnici zabeležen jedan slučaj mrtvorođenog detata, informacije do kojih je došla redakcija Subotičke.rs govore da su u junu u Subotici zabeležena najmanje dva mrtvorođena deteta i to 23. juna (majka 1991. godište) i 30. juna (majka 1986. godište). Zašto se subotička bolnica u sred epidemije i vanrednog stanja nije pridržavala propisa i standarda koji definišu perinatalni mortalitet?\nRedakcija sajta Subotičke.rs početkom septembra došla je do nezvanične informacije, dobijene od izvora unutar bolnice, da je u Opštoj bolnici Subotica broj mrtvorođene dece veći od zvanično predstavljenih podataka.\nRedakcija se ovim povodom najpre obratila bolnici 4. septembra, ali nikakav odgovor nije dobila, osim usmenog obećanja direktora Slobodana Puškara da će odgovor “stići uskoro”. Nakon što ih je sekretarica direktora Puškara obavestila da odgovor ipak neće dobiti, 13. septembra su se obratili Ministarstvu zdravlja, zahtevajući informaciju od javnog značaja koja se odnosi na tačan broj mrtvorođene dece u Subotici, ali i mere koje je subotička bolnica preduzela u vezi istraživanja uzroka njihove smrti.\nMinistarstvo im je posle nekoliko dana odgovorilo da će odgovor dobiti, ali u roku od 40 dana, što je najduži zakonom predviđeni rok za odgovor javne ustanove, namenjen za vanredne i najsloženije slučajeve koji zahtevaju više vremena za pribavljanje potrebnih podataka i prikupljanje dokumentacije.\nOdgovor Ministarstva zdravlja stigao im je elektronskom poštom 29. oktobra, iako je dokument u imejlu bio datiran na 30. septembar, a propratno pismo na 5. oktobar. U odgovoru Ministarstva zdravlja navedeno je da su u periodu jun-avgust u subotičkoj bolnici zabeležena dva slučaja mrtvorođene dece: jedno u junu i jedno u avgustu.\nUz ovaj podatak, Ministarstvo zdravlja je u odgovoru navelo da će zdravstveni inspektori, u skladu sa ovlašćenjima, u narednom periodu izvršiti inspekcijski nadzor u vezi ova dva slučaja mrtvorođene dece.\nIako je uzelo maksimalan rok za odgovor, Ministarstvo zdravlja im je dostavilo, zapravo, tekući izveštaj Odseka za zdravstvenu inspekciju iz Novog Sada koji krajem svakog meseca prikuplja tekuće podatke od zdravstvenih ustanova.\nPrema podacima do kojih je došla redakcija, u Subotici su samo tokom juna zabeležena najmanje dva slučaja mrtvorođene dece i to 23. juna (majka 1991. godište) i 30. juna (majka 1986. godište), što nije navedeno u zvaničnim podacima bolnice, ni u odgovoru Ministarstva zdravlja.\nPrema nezvaničnim informacijama do kojih su došli u bolnici, odeljenju za genetiku subotičke bolnice javio se veći broj majki mrtvorođene dece, nego što bi trebalo da se javi, sudeći prema zvaničnim bolničkim podacima o broju mrtvorođene dece.\nŠest dana kasnije, dakle 4. novembra – pokazaće se odmah nakon inspekcijske posete iz Novog Sada – redakcija od Opšte bolnice Subotica ipak dobija odgovor. U odgovoru subotičke bolnice navedeno je da je od 1. marta do 31. oktobra zabeleženo petoro mrtvorođenčadi, od kojih je jedno zabeleženo u oktobru.\nIstog dana, Zavod za javno zdravlje obavestio je da je, uvidom u bazu podataka “Prijava rođenja”, utvrđeno da su od 1. marta do 30. septembra iz Opšte bolnice Subotica dostavljene četiri prijave mrtvorođene dece.\nPrema nezvaničnim informacijama do kojih su došli, a na koje nam iz bolnice takođe nije zvanično odgovoreno, u Opštoj bolnici Subotica je u ponedeljak 2. i u sredu 4. novembra boravila inspekcija Ministarstva zdravlja (Odsek za zdravstvenu inspekciju Novi Sad). Tema su bile upravo mrtvorođene bebe, način njihove registracije i način sahranjivanja.\nIzvor redakcije navodi da je, zbog nepravilnosti koje je pomenuta inspekcija utvrdila, hitno sazvan sastanak u upravi bolnice, na koji je sekretarica direktora pozvala rukovodioce i saradnike sa odeljenja ginekologije, patologije i genetike. Na sastanku je iznet broj mrtvorođenčadi dobijen sa ginekologije, sa napomenom da je to broj mrtvorođenih beba starijih od 28. nedelje trudnoće. Rečeno je da će taj broj kao odgovor biti poslat Ministarstvu zdravlja i redakciji Subotičke.rs.\nSubotica Opšta bolnica Ministarstvo zdravlja mrtvorođeni


Kancelarija za KiM: U Klokotu ispisan grafit UČK, a simboli ZSO se uništavaju - Kosovo Online\n25. Septembar 2021. • 19:45\n„Na zidu kuće u srpskoj opštini Кlokot danas je osvanuo ispisan grafit koji slavi terorističku organizaciju UČК. Do ovog incidenta dolazi u danima kada se srpski narod na prostoru Кosova i Metohije suočava da snažnim pritiscima i brutalnim pretnjama Prištine, kada se Srbi privode i hapse zbog poštovanja Briselskog sporazuma i isticanja simbola Zajednice srpskih opština, koji se cepaju, prelepljuju i skidaju“, navodi se u saopštenju iz Kancelarije za KiM.\nIstiče se da je očigledno da je na Кosovu dobrodošla "zločinačka organizacija UČК, ali da je ZSO zabranjena reč", iako je na formiranje Zajednice srpskih opština Priština stavila svoj potpis u Briselu, pre 3.080 dana.\nNaglašava se da političari iz Prištine, svojim jednostranim odlukama i zapaljivim antisrpskim izjavama direktno podgrevaju takve incidente, da se otvoreno se rugaju međunarodnoj zajednici i Briselu zbog nepoštovanja preuzetih obaveza.\n„Кancelarija za КiM oštro osuđuje ovaj incident koji ima za cilj da zaplaši i otera Srbe sa svojih ognjišta, ali naš narod prepoznaje pozadinu ove poruke i neće nasesti na provokacije“, poručuju iz Kancelarije za KiM.\nKancelarija za KiM Klokot grafiti UČK\nAmbasador Republike Srbije u Sjedinjenim Američkim Državama Marko Đurić je povodom aktuelne situacije na severu Kosova izjavio za Kosovo onlajn da su Srbija i Srbi na Kosovu i Metohiji žrtve kampanje represija i nasilja, koja traje godinama unazad, a koja je kulminirala poslednjih nedelju dana slanjem do zuba naoružanih specijalnih jedinica na sever KiM, protivno svim postojećim sporazumima i zdravom razumu.\nBrnabić: Za Srbiju najveći izazov očuvanje mira na KiM, Priština rasplamsava veliku krizu\nPetković: Problema ne bi bilo da Priština poštuje Briselski sporazum


Sudija Specijalnog suda večera u prištinskom restoranu sa advokatom boraca OVK - Infobrif\nČeški sudija Vladimir Mikula se nalazi na listi sudija Specijalnog suda za zločine OVK\nObjavljeno 10.03.2019. u 13:46\nPRIŠTINA – Češki sudija Vladimir Mikula, koji se nalazi na listi sudija Specijalnog suda za zločine OVK u Hagu, uslikan je na večeri u prištinskom restoranu u društvu Arijanita Kocija, advokata bivših komandanata OVK Rustema Mustafe i Samija Luštakua.\nVest o ovoj večeri objavio je BIRN koji podseća da su Mustafa i Luštaku saslušani pred Specijalizovanim tužilaštvom u Hagu u vezi sa zločinima i mogli bi da budu predmet krivičnog gonjenja.\nAdvokat Koci za BIRN je izneo tvrdnju da je bio na javnom mestu sa suprugom, njenim prijateljima i njenim trenerom iz teretane, i da nije znao da će i Mikula biti za istim stolom.\n„Bilo je više od 15 ljudi, grupa osoba koje svako jutro vežbaju u istoj teretani u koju ide i moja žena Merita“, tvrdi Koci.\nNavodi se da su iz Haga potvrdili da se Mikula nalazi na listi međunarodnih sudija, objašnjavajući da sudije sa liste „obavljaju sudijske funkcije samo na zahtev i po zaduženju koje izdaje predsednica (Specijalizovanih veća Ekaterina) Trendafilova“.\n„Predsednica Trendafilova nije sudiji Mikuli poverila predmet i stoga nismo u poziciji da dajemo dalje komentare“, rekla je Angela Grip, načelnica Službe za javno informisanje i komunikaciju suda u Hagu.\nNa sajtu tog suda sa sedištem u Holandiji i međunarodnim osobljem, koji je deo kosovskog pravosuđa, u sredu je objavljeno saopštenje Trendafilove u kojem ona navodi da je „sudija Mikula jedan od 20 sudija uvrštenih u Listu međunarodnih sudija Specijalizovanih veća Kosova (SVK)“, ali da od imenovanja nije dobio nijedan predmet i „stoga nema pristup poverljivim informacijama o aktivnostima Specijalizovanih veća i Specijalizovanog tužilaštva Kosova“.\n„Naglašavam da SVK imaju mandat da se staraju za bezbedno, nezavisno i nepristrasno vođenje postupaka. SVK su čvrsto opredeljena da ispune taj mandat i u skladu s tim i postupaju. Zaštita svedoka jeste i ostaće od suštinskog značaja za Specijalizovana veća i Specijalizovano tužilaštvo Kosova“, poručila je Trendafilova.\nBIRN navodi da su iz Misije EU za vladavinu prava na Kosovu (Euleks) rekli da Mikula trenutno vrši funkciju pravosudnog nadgledanja u ovoj organizaciji i da stoga „u skladu sa trenutnim mandatom Euleksa, on nema nikakvu izvršnu funkciju“.\nIz Euleksa su takođe saopštili da nisu u poziciji da komentarišu Mikuline privatne angažmane.


Biznis Autor:Beta01. mar. 202218:111 komentar\nU svetu 2,4 milijarde žena u radnom dobu nema jednake ekonomske mogućnosti, a 178 zemalja održava pravne prepreke koje sprečavaju njihovo potpuno ekonomsko učešće, objavljeno je danas u izveštaju Svetske banke.\nU 86 zemalja žene se, kako je navedeno, suočavaju s nekim oblikom ograničenja rada, dok 95 zemalja ne garantuje jednaku zaradu za isti rad.\n„Globalno, žene i dalje imaju samo tri četvrtine zakonskih prava koja su data muškarcima. Međutim, uprkos tome što je globalna pandemija nesrazmerno uticala na živote i sredstva za život žena, 23 zemlje su reformisale svoje zakone 2021. godine kako bi preduzele preko potrebne korake ka unapređenju ekonomskog uključivanja žena“ navodi se u izveštaju.\nDirektorka Svetske banke za razvojne politike i partnerstvo, Mari Pangestu, rekla je da jaz između očekivanih zarada muškaraca i žena tokom radnog veka na globalnom nivou iznosi 172 milijarde američkih dolara, skoro dva puta više od svetskog godišnjeg bruto domaćeg proizvoda (BDP).\nKako je navedeno, regioni Bliskog istoka i Severne i Podsaharske Afrike pokazali su najveća poboljšanja u 2021. godini, iako i dalje "zaostaju za drugim delovima sveta u celini". Gabon se ističe sveobuhvatnim reformama građanskog zakonika i donošenjem zakona o zabrani nasilja nad ženama.\nNa globalnom nivou, najveći broj reformi odnosi se na roditeljstvo, zaradu i radno mesto.\n"Žene ne mogu da ostvare ravnopravnost na radnom mestu ako su u neravnopravnom položaju kod kuće. To znači izjednačavanje uslova i sigurnost da rađanje dece ne znači da su žene isključene iz potpunog učešća u privredi i ostvarivanju svojih nada i ambicija" - navela je viša potpredsednica i glavna ekonomistkinja Svetske banke, Karmen Rajnhart.\n"Žene, biznis i zakon 2022" uvodi i pilot istraživanje u dve nove oblasti: pravno okruženje za usluge brige o deci i sprovođenje zakona.\n"Analizirani su zakoni u 95 zemalja i otkriveno je da većina zemalja OECD-a i Evrope i Centralne Azije sa visokim dohotkom reguliše javne usluge brige o deci, dok zemlje na Bliskom Istoku i Severnoj Africi i Južnoj Aziji obavezuju privatni sektor ili poslodavce da obezbede usluge brige o deci zaposlenih roditelja", ističe se u izveštaju.\nIzveštaj "Žene, biznis i zakoni 2022" analizira propise u 190 zemalja u osam oblasti koje utiču na ekonomsko učešće žena: mobilnost, radno mesto, plata, brak, roditeljstvo, preduzetništvo, imovina i penzije.\nekonomske mogućnostiprava ženarodna ravnopravnostSvetska banka


Real sa Nišave ponovo u Evropi - Sportske vesti\n23 May, 2022 by South Media\nRadnički će opet igrati u Evropi i to je treći put u poslednjih pet sezona, nakon tridesetogodišnje pauze.\nTo je epilog poslednjeg 37. kola plej-ofa Superlige Srbije, u kojem se vodila bitka za četvrto mesto između tri tima – Radničkog, Voždovca i TSC-a.\nNa kraju Radnički je, iako je pretrpeo poraz u Beogradu od Partizana rezultatom 2:0, zadržao 4. poziciju jer su mu na ruku išli porazi direktnih konkurenata. Voždovac je, očekivano, poražen od novog-starog šampiona Srbije Crvene zvezde sa 3:1 , dok je Vojvodina iznenadila TSC u Bačkoj Topoli savladavši ga sa 2:0.\nRadnički je tako ostvario veliki uspeh i predstavljaće Srbiju u kvalifikacijama za Ligu Konferencija zajedno sa Čukaričkim.\nŠto se tiče samog meča protiv Partizana u Humskoj, niški tim se odlično držao tokom prvog poluvremena ne dozvolivši crno-belima nijednu ozbiljniju priliku. Prelomini trenutak desio se u nadoknadi prvog dela, kada je Nikolu Vujadinovića posle centarušuta Lazara Markovića u duela sa Markom Jevtovićem lopta pogodila u ruku. Nakon intervencije iz VAR sobe glavni arbitar Milan Stefanović dosudio je kazneni udarac, Rikardo je bio siguran, a nakon toga je i Lazar Arsić isključen zbog protesta.\nKonačan rezultat od 2:0 postavljen je u 66. minutu, posle autogola Jamkama.\nPARTIZAN : Stevanović, Miljković (od 61. Lutovac), Miletić, Vujačić, Urošević, Zdjelar, Jevtović, Terzić (od 46. Jović), Marković (od 61. Jojić), Menig (od 72. Holender), Rikardo (od 72. Milovanović).\nRADNIČKI : Drobnjak, Aksentijević (od 70. Jovičić), Vujadinović, Mlađović, Jamkam, Kovačević (od 46. Pejović), Mesarović (od 60. Tomić), Arsić, Jovanović, Mitrović (od 74. Štulić), Kasalica (od 60. Mićibući).\nI pored poraza, Naisa sa prve pozicije kreće u plej-of\nRukometašice Naise ispunile su prvi cilj – da u plej ofu startuju sa čelne pozicije, pa će tako imati prednost\nKikbokseri Niša narednih dana na jakim profi turnirima\nTakmičari Kik boks kluba “Niš”, Lazar Arsić i Miloš Janković, učestvovaće na prestižnom “Pro Fight 17” turniru. Mečevi će se\nPosle prvog dana Dejvis kup duela između Srbije i SAD u niškom Čairu naša reprezentacija je pred eliminacijom – Amerikanci


Konačna odluka: Bez navijača iz inostranstva na Igrama u Tokiju – Borba\nDileme više nema, Japanci su presjekli – Olimpijske igre u Tokiju proteći će bez navijača iz inostranstva zbog pandemije virusa korona.\nKako je navedeno u zvaničnom saopštenju, posle sastanka predstavnika Međunarodnog olimpijskog komiteta (MOK), Međunarodnog paraolimpijskog komiteta (MPK), vlasti Tokija, Organizacionog komiteta OI i Vlade Japana, održanog u petak, donijeta je odluka da zbog pandemije koja i dalje hara planetom, inostranim navijačima ne bude dozvoljeno prisustvo na Igrama koje su zakazane ovog ljeta.\nOdluka je donijeta zbog održavanja zdravstvene bezbjednosti svih učesnika, kao i građana Japana. I činjenica je da je takva odluka možda i iznenaćujuća, ali na nju je uticala to što se u pojedinim delovima sveta konstantno pojavljuju novi sojevi virusa korona, kao i činjenica da postoji ograničavanje putovanja na globalnom nivou.\nPodsjetimo, Olimpijske igre koje su prvobitno bile zakazane za 2020. godinu, pa su pomjerene zbog haosa prouzrokovanog koronom, trebalo bi da startuju 23. jula i da traju do 8. avgusta.\nZeković: Tužilaštvo da reaguje u slučaju odavanja tajnih podataka\nLeposavić odgovorio Venecijanskoj komisiji: Katnić iz osvete pokrenuo postupak protiv advokata zbog rušenja predmeta “državni udar”


source.ba | Najjači evropski superkompjuter stiže u Barcelonu\nBarselona će novim superkompjuterom Mare Nostrum 5, čija se instalacija očekuje do kraja ove godine, povratiti vodeću poziciju na evropskoj mapi superkompjutera.\nMare Nostrum 5 će biti 15 do 20 puta jači od sadašnje verzije Mare Nostrum 4, koji je drugi najjači superkompjuter u Evropi i 13. u svijetu, te 10.000 puta brži od prve generacije ovog računara napravljenog 2004. godine, koji je u to vrijeme bio najjači na kontinentu.\nRadovi na instalaciji najnovije verzije superkompjutera već su počeli u računarskom centru u Barseloni (BSC), koji je grupa novinara iz Srbije posjetila u okviru projekta Puls Evrope, piše agencija Beta.\nNamijenjen za brojna istraživanja\nMare Nostrum 5, koji bi trebalo da bude spreman za rad naredne godine, imaće maksimalnu procesorsku snagu od 200 petaflopa, što znači da može izvršiti 200 miliona milijardi operacija u sekundi.\nNjegova namjena biće prije svega za evropska medicinska istraživanja, uključujući lijekove, vakcine i simulacije širenja virusa, kao i za klimatska predviđanja, razvoj vještačke inteligencije, obradu "big data" i brojna druga naučna istraživanja.\nMare Nostrum 4 je 2021. godine zaradio 47,2 miliona evra, od čega 9,2 miliona od španske i katalonske vlade, a 21,6 miliona od Evropske komisije.


O nama - Jelastar\nSTAR JELA DOO osnovana je 1992. godine u Pljevljima da bi kasnije sedište firme bilo prebačeno u Prijepolje. U početku, firma se bavila primarnom preradom drveta – rezanjem trupaca i izradom i prodajom rezane građe na sopstvenoj pilani, da bi kasnije zahvaljujući predanom radu osnovna delatnost firme bila proširena na otkup, prodaju i transport drveta.\nDa ne stojimo u mestu i da budno pratimo najnovija dostignuća u preradi drveta govori i činjenica da smo veoma uspešno ušli u sekundarnu preradu drveta gde se kao krajnji proizvod dobija biomasa (sečka) od raznih vrsta drveta koja sve više zamenjuju ugalj i mazut kao izvor toplotne energije. Ovo nam je omogućila kupovina mobilne drobilice HEIZOMAT Nemačka, a poslovna saradnja sa ovom firmom i više nego prijateljski odnos sa vlasnicima ove nemačke kompanije je doprinela da smo već dugi niz godina generalni zastupnici firme: HEIZOMAT, Gunzenhausen, Maicha 21 Nemačka, za Srbiju, Crnu Goru, Bosnu i Hercegovinu, Albaniju i Kosovo.\nEnergija u ciklusu prirode\nSTAR Jela je pionir biomase u Srbiji i trenutno kompanija sa najvećim potencijalom za proizvodnju biomase u Srbiji i regionu. STAR Jela je 2013. godine na novoj lokaciji u industrijskoj zoni Kolovrat, Prijepolje izgradila i pustila u rad Fabriku za proizvodnju drvenog peleta. Fabrika je opremljena savremenom i modernom opremom a ulaganjem u dodatne linije sušenja i pakovanja dostigli smo proizvodni kapacitet od 50.000 tona peleta u kvalitetu EN Plus A2. Za ovaj kvalitet posedujemo i međunarodni sertifikat.\nSTAR Jela od 2014. godine posluje u svojim novim poslovnim prostorijama u upravnoj zgradi u blizini fabrike peleta.\nSTAR Jela raspolaže zavidnim voznim parkom od kamiona šticara za prevoz sirovine – trupaca, šlepera – kada sa pokretnim podovima za prevoza rasutog tereta – chipsa, kao i šlepera za prevoz gotove i druge robe. Sa savremenom mehanizacijom koja je se stalno obnavlja zaokružili smo sopstveni proizvodni ciklus od nabavke i transporta sirovine, prerade i isporuke gotovih proizvoda krajnjim kupcima.\nStar Jela je do danas izrasla u renomiranu firmu poznatu i van granica Republike Srbije. Moto firme ENERGIJA U CIKLUSU PRIRODE najbolje karakteriše opredeljenost kompanije da i naredni niz godina ostane lider u proizvodnji biomase.